Downloaded from YTS.MX
Η ΑΚΟΛΟΥΘΗ ΤΑΙΝΙΑ ΠΕΡΙΕΧΕΙ ΣΚΛΗΡΕΣ ΠΕΡΙΓΡΑΦΕΣ
Official YIFY movies site: YTS.MX
ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΑΝΗΛΙΚΩΝ
ΟΙ ΟΠΟΙΕΣ ΕΝΔΕΧΕΤΑΙ ΝΑ ΑΝΑΣΤΑΤΩΣΟΥΝ ΚΑΠΟΙΟΥΣ ΘΕΑΤΕΣ.
Αν μπορούμε να μειώσουμε την εμπλοκή της Γκισλέιν,
θα το εκτιμούσα, γιατί είναι άδικο.
ΤΖΕΦΡΙ ΕΠΣΤΑΪΝ 2009 - ΣΥΝΕΝΤΕΥΞΗ
Δεν έπαιξε κάποιον ρόλο.
Κι η Γκισλέιν δεν συμμετείχε ποτέ σε αυτά τα πράγματα.
Αποδείχτηκε ότι δεν ήταν αλήθεια
το ότι εμπλεκόταν στην εκπόρνευση γυναικών. Είναι γελοίο.
Είμαι πρόθυμος να αναλάβω την ευθύνη για αυτά στα οποία έχω εμπλακεί.
Είναι ήδη εύθραυστη.
Το να εμπλέκονται αθώοι απλώς επειδή είναι γνωστοί
είναι άδικο και είναι και συκοφαντικό.
Είναι μαλακίες.
16 ΑΥΓΟΥΣΤΟΥ 2019
Υπάρχουν πολλές εικασίες για το πού βρίσκεται η Γκισλέιν Μάξγουελ.
Μετά τον θάνατο του Τζέφρι Έπσταϊν,
το αναπόφευκτο ερώτημα ήταν "Πότε θα συλληφθεί η Γκισλέιν;"
Η Μάξγουελ κατηγορήθηκε ότι έβρισκε ανήλικες
για να κάνουν σεξ με τον Έπσταϊν και άλλους.
Δεν κατηγορείται μόνο για συμμετοχή σε συνωμοσία,
αλλά και για κακοποίηση.
Όλοι οι φίλοι μας που την ήξεραν έλεγαν "Πού σκατά είναι;"
Η Μάξγουελ, η οποία φέρεται να ερευνάται εκ νέου από το FBI, κρύβεται.
Η Μάξγουελ έχει πολλές υπηκοότητες.
Θα μπορούσε να πάει κάπου όπου δεν θα μπορούσε να ασκηθεί δίωξη.
Μισό χρόνο μετά τον θάνατο του Έπσταϊν,
η Γκισλέιν Μάξγουελ παραμένει άφαντη.
Σκεφτόμουν "Καλύτερα γι' αυτή να μην εμφανιστεί,
γιατί θα την καταστρέψουν".
Η Μάξγουελ κρυβόταν από τον κόσμο.
Κρυβόταν από τον Τύπο, κρυβόταν από τις αρχές.
Ήλπιζε να ξεχαστεί η υπόθεση.
Προφανώς, αυτό δεν έπιασε.
11 ΜΗΝΕΣ ΜΕΤΑ ΤΗΝ ΑΥΤΟΚΟΝΙΑ ΤΟΥ ΕΠΣΤΑΪΝ 2 ΙΟΥΛΙΟΥ 2020
Οι αρχές έψαχναν την Γκισλέιν Μάξγουελ.
Στις 8:30 σήμερα το πρωί τη βρήκαν εδώ, στο Νιου Χάμσαϊρ.
Ήταν κανονική έφοδος. Έτρεξε στο άλλο δωμάτιο.
Ανακάλυψαν ότι προσπαθούσε να αποκρύψει την τοποθεσία της
βάζοντας αλουμινόχαρτο στο κινητό της. Προφανώς, δεν ήθελε να τη βρουν.
Απαγγέλουμε κατηγορίες εναντίον της Γκισλέιν Μάξγουελ
για παροχή βοήθειας στον Τζέφρι Έπσταϊν
για τη σεξουαλική εκμετάλλευση και κακοποίηση πολλών ανήλικων κοριτσιών.
Πιστεύω ακράδαντα ότι δεν θεωρούσε ότι έκανε κάτι κακό.
Το ερώτημα τώρα είναι: ήταν γραφτό να γίνει έτσι;
Θα συνέβαινε ούτως ή άλλως;
Ή θα μπορούσε να έχει πάρει διαφορετικό δρόμο;
Αν καταδικαστεί,
η 58χρονη Μάξγουελ μπορεί να αντιμετωπίσει έως και 35 χρόνια φυλάκισης.
Και τώρα που συνελήφθη η Γκισλέιν, το πιο σημαντικό ερώτημα είναι:
θα εμποδίσουν και πάλι τη δικαιοσύνη η εξουσία και τα λεφτά,
όπως έχει γίνει τόσες φορές σε αυτήν τη διεστραμμένη ιστορία;
ΟΣΤΙΝ, ΤΕΞΑΣ
Είμαι επιζώσα κακοποίησης από τη Μάξγουελ και τον Έπσταϊν.
Και θα καταθέσω στην επικείμενη δίκη της.
Τους γνώρισα όταν ήμουν μόλις 16 μέσω της αδερφής μου, της Μαρίας Φάρμερ.
Η Μάξγουελ και ο Έπσταϊν μας κακοποίησαν και τις δύο τη δεκαετία του '90.
Το καταγγείλαμε στις αρχές και δεν έγινε τίποτα.
Η αδερφή μου πήγε στο FBI το 1996 και τους το είπε.
Μιλήσαμε και οι δύο σε δημοσιογράφους το 2002.
Έλα.
Μετά μιλήσαμε στο FBI το 2006,
αλλά και πάλι δεν έγινε τίποτα.
Και μετά πάλι το 2019. Ήλπιζα ότι επιτέλους θα λογοδοτούσαν.
Το Fox News έμαθε ότι ομοσπονδιακοί εισαγγελείς απήγγειλαν
κατηγορίες στον δισεκατομμυριούχο Έπσταϊν για σωματεμπορία.
Η δίωξή του εμπεριέχει δύο κατηγορίες.
Πρώτον, συνωμοσία για σωματεμπορία, και δεύτερον,
το έγκλημα της σωματεμπορίας ανήλικων κοριτσιών.
Ελπίζαμε ότι θα αποδοθεί δικαιοσύνη,
αλλά με ξύπνησε ο άντρας μου νωρίς το πρωί λέγοντάς μου τι είχε συμβεί.
Ένιωσα αηδιασμένη.
Θα αρχίσουμε με μία έκτακτη είδηση.
Το ABC News έχει πληροφορίες
ότι ο Τζέφρι Έπσταϊν, κατηγορούμενος για σωματεμπορία, αυτοκτόνησε.
Έξαλλοι οι κατήγοροί του δηλώνουν ότι απέφυγε τη δικαιοσύνη
ενώ αυτοί θα είναι σημαδεμένοι για πάντα.
Ήταν καλοκαίρι του 2020
και είχε περάσει καιρός από τον θάνατο του Έπσταϊν.
Ξύπνησα νωρίς το πρωί των γενεθλίων μου από ένα τηλεφώνημα
που δεν περίμενα και είδα ότι ήταν η Σίγκριντ.
Η Σίγκριντ ΜακΚόλεϊ κι ο Ντέιβιντ Μπόις είναι οι δικηγόροι μου
και έχω συνεργαστεί μαζί τους για να καταδικασθούν
ο Έπσταϊν και η Μάξγουελ.
Όταν απάντησα η Σίγκριντ μού είπε ότι συνελήφθη η Μάξγουελ
κι ότι ήμουν μία από τις γυναίκες που είχε συμπεριληφθεί
στις κατηγορίες εναντίον της.
Δουλεύω με θύματα του Έπσταϊν και της Γκισλέιν Μάξγουελ
εδώ και επτά χρόνια.
Το απίστευτο στην ιστορία της Άνι
είναι ότι άρχισε να μιλάει πριν δεκαετίες
και τελικά η Γκισλέιν Μάξγουελ δικάζεται σήμερα για αυτά τα εγκλήματα.
-Γεια, Ντέιβιντ. -Γεια.
Η επιχείρηση σωματεμπορίας των Μάξγουελ και Έπσταϊν
είναι ένα καλό παράδειγμα
του πόσο αργά κινείται η κοινωνία και το δικαστικό σύστημα.
Είναι επιτέλους μια ευκαιρία δικαίωσης των επιζωσών.
Η τρέχουσα ποινική υπόθεση κατά της Γκισλέιν έχει τρία θύματα
και είναι όλα ανήλικα.
Δυο δεν έχουν αποκαλύψει την ταυτότητά τους και μία είναι η Άνι.
Επέλεξα να χρησιμοποιήσω το όνομά μου στη δίκη
επειδή είχα ήδη προσπαθήσει να δώσω δημοσιότητα σε αυτήν την υπόθεση.
Απλώς επισήμαινα την κατηγορία…
Ο Ντέιβιντ κι η Σίγκριντ με προετοιμάζουν
και με βοηθούν να παρουσιάσω την ιστορία μου.
Υπάρχουν πολλές σημαντικές πληροφορίες για την υπόθεσή της στο κατηγορητήριο.
Με εξέπληξε η εστίαση στην αποπλάνηση.
Η αποπλάνηση και το πώς τη δελέασαν ήταν πολύ σημαντικά για τα όσα πέρασε.
Η Άνι είναι πολύ καλή μάρτυρας.
Έχει πτυχίο ψυχολογίας και διδακτορικό.
Και υπάρχει συνέπεια στην ιστορία της εδώ και τόσα χρόνια.
Στη δίκη υποθέτω ότι θα εξετάσουν τις λεπτομέρειες για το τι της συνέβη.
Πιστεύω ότι θα τα δουν ενδελεχώς.
Και θα είναι δύσκολο να καταθέσει
και να υποστεί αντεξέταση από αυτούς τους επιθετικούς δικηγόρους.
Είναι μια δυνατή γυναίκα με ευχέρεια λόγου,
αλλά δεν είναι έμπειρη μάρτυρας.
Θα πρέπει να διασφαλίσουμε ότι γνωρίζει τι είδους ερωτήσεις
θα κάνουν οι δικηγόροι της Μάξγουελ.
Αυτή η διαδικασία αναμονής για τη δίκη είναι δύσκολη,
γιατί από τη μία με τρομοκρατεί η ιδέα του να καταθέσω…
Έλα.
…και από την άλλη είμαι έτοιμη να κλείσω αυτό το κεφάλαιο και να πάω παρακάτω.
Ναι, η αδερφή σου είναι αγχωμένη.
ΦΟΡΤ ΛΟΝΤΕΡΝΤΕΪΛ, ΦΛΟΡΙΝΤΑ
Διεκδικώ δικαιοσύνη για περισσότερα από 65 θύματα
της Γκισλέιν Μάξγουελ και του Τζέφρι Έπσταϊν εδώ και 13 χρόνια.
Εκπροσωπώ ένα από τα τρία θύματα που θα καταθέσουν στη δίκη της Μάξγουελ.
Η πελάτισσά μου θα χρησιμοποιήσει το ψευδώνυμο Κέιτ,
καθώς η υπόθεση συγκεντρώνει διεθνές ενδιαφέρον
και έχει μια μικρή κόρη.
Θέλει να την προστατέψει.
Και να προστατεύσει την ιδιωτική της ζωή.
Και πιστεύει ότι είναι πολύ σημαντικό
να λογοδοτήσει η Μάξγουελ, όπως πιστεύω κι εγώ.
ΗΠΑ ΕΝΑΝΤΙΟΝ ΜΑΞΓΟΥΕΛ
Συγκεντρώσαμε 100 κουτιά υλικού
κι αυτό είναι ένα μικρό δείγμα
των πληροφοριών που συλλέξαμε
για το πού βρισκόταν η Μάξγουελ σε ορισμένες χρονικές περιόδους.
Φωτογραφίες, καταθέσεις μαρτύρων, αστυνομικές αναφορές, χρονοδιαγράμματα,
διαγράμματα σχετικά με τα θύματα,
όλα τα στοιχεία
που έδειχναν άμεση επικοινωνία μεταξύ των θυμάτων και της Μάξγουελ.
Τα ίδια στοιχεία που θα παρουσιάσουν οι εισαγγελείς στους ενόρκους
στη δίκη εναντίον της Μάξγουελ.
Η εκτίμησή μου, βάσει των όλων όσων ξέρω,
είναι ότι ο Τζέφρι Έπσταϊν είχε συνολικά πάνω από 500 θύματα.
Σε αυτό το σημείο πιστεύω ότι ο Τζέφρι Έπσταϊν είναι αδιαμφισβήτητα
ο πιο δραστήριος σεξουαλικός θηρευτής.
Αλλά χωρίς τη βοήθεια της Γκισλέιν
δεν θα μπορούσε να εφαρμόσει ένα τόσο πολύπλοκο σχέδιο
και να κακοποιήσει τόσες πολλές.
Τροφοδοτούσε ένα τέρας. Πρέπει να είσαι τέρας για να το κάνεις.
Ο Τζέφρι Έπσταϊν κακοποίησε εκατοντάδες κορίτσια
από τη στιγμή που τον γνώρισε η Γκισλέιν μέχρι τη σύλληψή του.
Κι όμως, η μόνη δίκη που θα λάβει χώρα
σχετικά με τη σωματεμπορία είναι εναντίον της Γκισλέιν.
Οι συνάδελφοί μου, η Μπρίτανι Χέντερσον, ο Ντέιβιντ Μπόις, η Σίγκριντ ΜακΚόλεϊ
κι εγώ προσπαθούμε εδώ και χρόνια να συνθέσουμε αυτό το παζλ.
Αν και εκπροσωπούμε διαφορετικούς πελάτες,
έχουμε ένα κοινό μέτωπο και βοηθάμε τους εισαγγελείς
για να έχουν τη δυνατότερη δυνατή υπόθεση.
Τέσσερις κατηγορίες σωματεμπορίας.
Και τώρα έχουμε πολλή δουλειά.
Τα θύματα κι οι μάρτυρες θα είναι έτοιμοι.
Πάντα ήταν έτοιμοι.
Τα ισχυρότερα επιχειρήματα είναι τα όσα έχουν να πουν αυτές οι γυναίκες.
Η μεγαλύτερη πρόκληση είναι ότι η Μάξγουελ
είναι πολύ καλή στο να παρουσιάζει τον εαυτό της.
Είναι μορφωμένη.
Δίνει την εντύπωση μιας πολύ εκλεπτυσμένης γυναίκας,
το οποίο καθησυχάζει τον κόσμο γιατί υποθέτουν ότι ένας τέτοιος άνθρωπος
δεν μπορεί, φυσικά, να είναι κάποιος ο οποίος μπορεί να κακοποιεί άλλους.
Γνώρισα την Γκισλέιν τον Νοέμβριο του 1989.
Είχε έρθει από το Λονδίνο για επίσκεψη.
Θα πήγαινα σε ένα κλαμπ και θα έτρωγα με φίλους
που σπούδασαν στην Οξφόρδη με την Γκισλέιν.
Ήταν η ψυχή όλων των πάρτι,
ήξερε τους πάντες,
ήταν εξαιρετικά δημοφιλής και ήταν γεμάτη ζωντάνια.
Θυμάμαι η Γκισλέιν να λέει πολλά έξυπνα, πρόστυχα αστεία.
Εκείνη τη νύχτα πήγα σπίτι και έγραψα στο ημερολόγιό μου
"Γνώρισα την Γκισλέιν Μάξγουελ. Ξεκαρδιστικό χιούμορ,
πολύ διασκεδαστική παρέα,
είναι ένα εξαιρετικά δραστήριο άτομο
κι ελπίζω να την ξαναδώ".
Γνώρισα την Γκισλέιν στη Νέα Υόρκη κι είχαμε αρκετούς κοινούς φίλους.
Ήξερα κάνα δυο πρώην της.
Ήταν συνδετικός κρίκος.
Ήταν κοινωνική, αρκετά εντυπωσιακή,
λίγο πρόστυχη και πολύ ατίθαση.
Και την έκανε ακόμη πιο ενδιαφέρουσα το γεγονός
ότι ο πατέρας της ήταν ο διαβόητος Ρόμπερτ Μάξγουελ.
Κυβερνήτη, πάρε την τσάντα από τη γραμματέα μου.
Ο Ρόμπερτ Μάξγουελ είχε πολύ πληθωρική προσωπικότητα.
Διαβόητος βαρόνος του Τύπου,
πανούργος στις συναναστροφές του
και με τεράστιο εγώ,
ένα επιτυχημένο κάθαρμα.
Ο πατέρας της την εισήγαγε σε ένα είδος ζωής
που της επέτρεπε να συναναστρέφεται με την ελίτ της Νέας Υόρκης.
Ήταν κάτι σαν μια αστραφτερή ντεμπιτάντ.
Στην κάτω φωτογραφία ήμασταν σε μια εκδήλωση στο Λος Άντζελες.
Και είμαι εικοσικάτι.
Και ναι, περνούσαμε πολύ καλά τότε.
Ναι, ήταν σίγουρα κάποια που της άρεσε να φλερτάρει.
Εξέπεμπε έναν μυστηριώδη αέρα.
Ποτέ δεν ήξερες από ποιο τροπικό μέρος
είχε μόλις έρθει με τζετ.
Ήταν σαν χαρακτήρας από τα Τζέιμς Μποντ.
Ποτέ δεν έμενε κάπου για πολύ καιρό.
Δεν χρειαζόταν να αναρριχηθεί κοινωνικά, ήταν ήδη στην κορυφή χάρη στον πατέρα της.
Ήξερε τους πάντες.
Κι αυτοί οι άνθρωποι ήταν αρχηγοί κρατών
ή διάσημοι μουσικοί ή…
Βασικά, ήξερε τους λίγους αυτούς ανθρώπους
που ουσιαστικά ελέγχουν τον κόσμο.
Ήξερε το κοινό της; Ναι, σίγουρα.
Όταν πήγαινε σε κάποια εκδήλωση, ήξερε ποιος θα ήταν εκεί.
Θα το είχε ψάξει, θα είχε μάθει γι' αυτούς και θα ήξερε σε ποιον θα ξοδέψει χρόνο.
Αν ήταν καρχαρίας, μάλλον θα ήταν λευκός καρχαρίας.
Ποτέ δεν έδειχνε ευαισθησία στα συναισθήματα των άλλων.
Δεν είχε όρια.
Ήταν απροκάλυπτα ερωτική,
αλλά περισσότερο σε ρόλο διοργανώτριας και δασκάλας.
Και θυμάμαι ότι σε ένα πάρτι
εμφανίζεται από το πουθενά η Γκισλέιν, που είχα καιρό να τη δω,
μου αρπάζει το χέρι
και ξαφνικά προτείνει να μου κάνει μάθημα
στην τέχνη του στοματικού σεξ.
Είχα μείνει άναυδη.
Ενθάρρυνε κορίτσια στα πάρτι
να φλερτάρουν με τους άντρες
και να κάνουν και περισσότερα. Ουσιαστικά, να κοιμηθούν μαζί τους.
Θυμάμαι όταν την πρωτογνώρισα
στο Μέγαρο Χέντινγκτον Χιλ, το οικογενειακό σπίτι των Μάξγουελ,
και είχα εντυπωσιαστεί από το πόσο όμορφη ήταν.
Ήταν υπέροχη.
Είχα πάει εκεί για ένα δείπνο
και δεν θυμάμαι να είναι εκεί κανένας άλλος από την οικογένεια.
Η Γκισλέιν ήταν 29 χρονών
και οι περισσότεροι ήταν στην ίδια ηλικία
ή λίγο μεγαλύτεροι, γύρω στα 35.
Ήταν πολύ ωραίο γεύμα. Γελάσαμε πολύ. Και μετά η Γκισλέιν εξαφανίστηκε.
Γύρισε με μερικά μαντίλια,
απαίτησε να έχει την προσοχή όλων
και μετά περιέγραψε το παιχνίδι.
Το παιχνίδι περιλάμβανε να καλυφθούν τα μάτια των αντρών με τα μαντίλια.
Είπε ότι οι γυναίκες θα έβγαζαν τις μπλούζες και τα σουτιέν
και οι άντρες θα μπορούσαν να χαϊδέψουν τα στήθη τους
και θα προσπαθούσαν να αναγνωρίσουν σε ποια από τις γυναίκες ανήκε το στήθος.
Αυτό για μένα ήταν ο απόλυτος εφιάλτης.
Θυμάμαι να έχω σοκαριστεί πολύ
και άρχισα αμέσως να σκέφτομαι πώς θα διαφύγω.
Αλλά με στοιχειώνει από τότε.
Οι γυναίκες ήταν ανίσχυρες
και μία άλλη γυναίκα προσκαλούσε τους άντρες να τους επιτεθούν σεξουαλικά.
Η Γκισλέιν Μάξγουελ μεγάλωσε με σεξισμό.
Ο πατέρας της πίστευε ότι οι γυναίκες ουσιαστικά υπήρχαν
για την ευχαρίστηση των αντρών.
Πραγματικά έβλεπε τις γυναίκες σαν αντικείμενα.
Γνώρισα τον Ρόμπερτ Μάξγουελ για πρώτη φορά στο σπίτι του πατέρα μου
και θυμάμαι να παρατηρώ ότι η γυναίκα του, η Μπέτι, ήταν σαν να μην είναι εκεί.
Δεν είπε σχεδόν τίποτα.
Ο Μάξγουελ άρχισε να φλερτάρει με τη μητέρα μου
και μετά μαζί μου. Ήταν κάτι που το έκανε συχνά.
Φερόταν άσχημα στη γυναίκα του. Ήταν άπιστος στη γυναίκα του.
Νομίζω ότι το γεγονός ότι η μητέρα της έμεινε με τον πατέρα της,
παρά τις εξωσυζυγικές του σχέσεις,
είναι κάτι που μάλλον την επηρέασε.
Μάλλον στο μυαλό της ήταν κάτι φυσιολογικό.
Αλλά παρ' όλα αυτά, αγαπούσε πάρα πολύ τον πατέρα της.
Η Γκισλέιν είχε αδυναμία στον πατέρα της. Και το αντίστροφο.
Ο Ρόμπερτ Μάξγουελ είχε την Γκισλέιν δίπλα του
σαν κάποιο είδος μασκότ.
Ήταν μια περίεργη σχέση,
ήταν περισσότερο σαν τη σχέση κάποιου άντρα με την ερωμένη του.
Δεν το εννοώ από σωματική άποψη, αλλά ήταν πολύ περήφανος για το σώμα της
και το ότι ήταν ελκυστική και εντυπωσιακή
και του άρεσε να την έχει δίπλα του.
Υπό μία αρρωστημένη έννοια, ήταν το στήριγμά της.
5 ΝΟΕΜΒΡΙΟΥ 1991
Ο όμιλος Mirror Group Newspapers ανακοινώνει με μεγάλη λύπη
ότι ο Ρόμπερτ Μάξγουελ, πρόεδρος του Mirror Group Newspapers
και της Maxwell Communication Corporation, αγνοείται.
Τελευταία φορά εθεάθη στον Ατλαντικό, κοντά στις Κανάριες Νήσους.
Λίγες ώρες αργότερα βρέθηκε το πτώμα του.
Ο θάνατός του ήταν μεγάλη είδηση.
Και ήταν μεγάλο μυστήριο.
Είχε δολοφονηθεί;
Είχε απλώς πέσει από το γιοτ του;
Η Γκισλέιν φαινόταν συντετριμμένη από τον θάνατο του πατέρα της.
Θα ήθελα σε αυτό το σημείο
να ευχαριστήσω τις πολλές εκατοντάδες ανθρώπων
που μας έστειλαν μηνύματα υποστήριξης
σε αυτήν την πολύ λυπηρή στιγμή.
Νομίζω ότι χωρίς αυτόν
ένιωθε σαν κάποιον
που τον έχουν πετάξει στη θάλασσα χωρίς σωσίβιο.
Σύντομα μετά την είδηση του θανάτου του
αποκαλύφθηκε ότι είχε λεηλατήσει τα εργασιακά συνταξιοδοτικά προγράμματα.
Το σκάνδαλο ήταν τόσο μεγάλο
που θα της ήταν πολύ δύσκολο να συνεχίσει να ζει στο Λονδίνο.
Και νομίζω ότι έπρεπε να μετακομίσει.
ΛΕΩΦΟΡΟΣ ΜΑΝΤΙΣΟΝ
Την είχα επισκεφτεί στο διαμέρισμά της στο Άπερ Ιστ Σάιντ και ήταν άφραγκη.
Ο Μάξγουελ είχε αφήσει την οικογένειά του στην τύχη της.
Έμοιαζε να ανταπεξέρχεται θαρραλέα
στον μυστηριώδη θάνατο του αγαπημένου της πατέρα.
Είναι πολύ λυπηρό που δεν είναι εδώ ο πατέρας μου,
αλλά με τίποτα δεν νιώθω μικρότερη ή λιγότερη από πριν.
Το μέλλον είναι αυτό που είναι. Συνεχίζεις και κάνεις ό,τι μπορείς.
Αν εύχομαι κάτι για μένα,
είναι να κάνω κάτι θετικό στη ζωή μου.
Και στράφηκε προς έναν αντικαταστάτη του Ρόμπερτ Μάξγουελ,
έναν πομπώδη άντρα που ήταν και πολύ πλούσιος,
που είχε τα χαρακτηριστικά του πατέρα της και που τον έλεγαν Τζέφρι Έπσταϊν.
Η Μάξγουελ αντιμετωπίζει νέες κατηγορίες για σωματεμπορία παιδιών.
Η νέα κατηγορία προσθέτει ένα τέταρτο θύμα.
Οι εισαγγελείς την κατηγόρησαν για εμπορία μίας 14χρονης στις αρχές του 2000.
Προστίθεται στις έξι κατηγορίες που ήδη αντιμετώπιζε
σχετικά με το δίκτυο σωματεμπορίας του Έπσταϊν.
Μπορεί να σημαίνει ισόβια κάθειρξη
αν καταδικαστεί και λάβει τη μέγιστη ποινή.
Το νεότερο θύμα που προστέθηκε στο κατηγορητήριο
περιγράφει πώς η Μάξγουελ την έβαλε να πείσει άλλους να εισχωρήσουν
στην επιχείρηση σωματεμπορίας.
Αυτό πάει το κατηγορητήριο σε άλλο επίπεδο.
Η πραγματικότητα ξεπερνάει τη φαντασία.
Είναι δύσκολο να καταλάβει ο κόσμος
το εύρος της σωματεμπορίας που έλαβε χώρα.
Είναι εντελώς αφύσικο για πολύ κόσμο.
Γι' αυτό νομίζω ότι ο κόσμος δείχνει έντονο ενδιαφέρον.
Μετά την ακρόαση, η Γκισλέιν σηκώθηκε, στάθηκε δίπλα στους δικηγόρους
και την είδα να κοιτάει την αδερφή της που ήταν στο κοινό
και ακούμπησε το μάτι της και τη χαιρέτισε,
κι ήταν η πρώτη φορά που κάποιος συγγενής της Γκισλέιν
ήρθε στο δικαστήριο για να την υποστηρίξει.
Η Γκισλέιν βρίσκεται σε μια απίστευτη δύσκολη κατάσταση,
μια κατάσταση που δεν θα ευχόμασταν ούτε στον χειρότερο εχθρό μας.
Δεν έχω ξαναδεί τέτοια μεταχείριση. Είναι λόγω του φαινομένου Έπσταϊν.
Την πρώτη φορά που άκουσα για τον Τζέφρι Έπσταϊν
ήταν όταν η Γκισλέιν με κάλεσε σε ένα πάρτι που έκανε για τη μητέρα της
στη Νέα Υόρκη
και μου εξήγησε ότι ήταν το σπίτι κάποιου με τον οποίο έβγαινε,
του Έπσταϊν.
Όταν γνώρισα τον Τζέφρι Έπσταϊν
θεώρησα ότι ήταν ένας πολύ πετυχημένος τραπεζικός επενδυτής
και οικονομικός διαχειριστής ο οποίος τα είχε όλα χωρίς ιδιαίτερη προσπάθεια.
Η ιστορία που έλεγε συνεχώς η Γκισλέιν
ήταν ότι δεν υπήρχε περίπτωση να σε αναλάβει ως πελάτη ο Τζέφρι,
αν δεν είχες τουλάχιστον ένα δις να επενδύσεις.
Ήταν μέρος του μυστηρίου του άντρα με τον οποίο έβγαινε η Γκισλέιν.
Θυμάμαι να σκέφτομαι "Είναι ταλαντούχος, επιτυχημένος,
καλοντυμένος, όμορφος,
αλλά ως οικοδεσπότης δεν προσπαθεί σχεδόν καθόλου".
Ήταν μια περίεργη αντίθεση μεταξύ τους.
Η Γκισλέιν πηγαινοερχόταν, τους έκανε όλους να νιώθουν άνετα,
έφερνε ποτά, σαμπάνια, ό,τι ήθελες.
Έβαζε τους σερβιτόρους να φέρνουν σνακ και ούτω καθεξής.
Έχετε ποτά;
Ήξερε πώς να είναι οικοδέσποινα, με έναν μεγαλειώδη, παλιομοδίτικο τρόπο
και νομίζω ότι κάποιος σαν τον Έπσταϊν, ο οποίος ήταν νεόπλουτος,
γοητεύτηκε από αυτό,
επειδή μάλλον έβλεπε την αριστοκρατική προφορά της,
το ότι είχε σπουδάσει στην Οξφόρδη, το ότι φορούσε επώνυμα ρούχα,
το ότι είχε διάσημους φίλους.
Και ξαφνικά τους έβλεπαν μαζί σε πολλά σημαντικά πάρτι,
σε όλα τα ακριβά πάρτι, και έμοιαζαν με ζευγάρι.
Φαινόταν πραγματικά ερωτευμένη μαζί του.
Ήταν αρκετά εκδηλωτική μαζί του.
Ακουμπούσε τον αγκώνα του ή τον ώμο του. Έδειχναν να είναι πολύ κοντά.
Η Γκισλέιν έλεγε συνεχώς "Ο Τζέφρι το ένα" και "Ο Τζέφρι το άλλο",
μόνο γι' αυτόν μιλούσε.
Σου έδινε την αίσθηση ότι του ήταν πολύ αφοσιωμένη.
Γνώρισα την Γκισλέιν Μάξγουελ το φθινόπωρο του 1994,
ενώ ήμουν τελειόφοιτη στο Ινστιτούτο Τεχνολογίας Μόδας.
Τότε ήμουν 21.
Δούλευα στο Henri Bendel. Μια μέρα, ενώ δούλευα,
μπήκε η Γκισλέιν στο κατάστημα.
Όταν είπε το όνομά της,
θυμάμαι ότι
δεν μπορούσα να καταλάβω πώς γράφεται
και είπα "Ακούγεται σαν τη γαλλική λέξη για τη βενζίνη".
Γέλασε και μου είπε
"Το αγόρι μου θεωρεί ότι έχω πολλά κοινά με την βενζίνη.
Αυτός είναι το σπίρτο κι εγώ η βενζίνη". Και γελάσαμε μ' αυτό.
Και τη βοήθησα να ψωνίσει.
Διάλεξε κάποια πράγματα και συνεχίσαμε τη συζήτηση.
Ήταν εύκολο να της μιλάς.
Ένιωθα ότι με την Γκισλέιν βρήκα μια φίλη που μπορούσα να εμπιστευτώ.
Ένιωθα ασφαλής.
Οπότε, όταν ολοκληρώσαμε την αγορά,
μου είπε ότι ήθελε να παραδώσω τα πράγματά της εκείνο το βράδυ
σε ένα ξενοδοχείο που ήταν κοντά.
Όταν έφτασα
ο υπάλληλος υποδοχής με συνόδευσε στο μπαρ,
όπου γνώρισα την Γκισλέιν και μετέπειτα τον Τζέφρι Έπσταϊν.
Αν θεωρούσα την Γκισλέιν εντυπωσιακή,
ο Τζέφρι ήταν από άλλο πλανήτη.
Μου εξήγησαν ότι το σπίτι ανακαινιζόταν εκείνη την περίοδο
και μου ζήτησαν να πάω στο δωμάτιό τους για να παραδώσω τα πράγματα.
Ανεβήκαμε στο δωμάτιο
και κάναμε μια συνηθισμένη συζήτηση.
Κάποια στιγμή
Ο Τζέφρι σηκώθηκε
και πήγε στο μπάνιο, και η Γκισλέιν τον ακολούθησε.
Και ο Τζέφρι και η Γκισλέιν βγήκαν φορώντας μπουρνούζια.
Ως επί το πλείστον το κλίμα ήταν αρκετά ελαφρύ,
μέχρι που αυτό άλλαξε.
Η ατμόσφαιρα άλλαξε σε μια στιγμή.
Άρχισαν να μιλάνε για σχέσεις μεταξύ αντρών και γυναικών
και άρχισαν να φιλιούνται μπροστά μου.
Καθώς η Γκισλέιν και ο Τζέφρι άρχισαν να γίνονται όλο και πιο ερωτικοί,
εγώ καθόμουν απέναντί τους, τους έβλεπα
και ήμουν σοκαρισμένη. Ξαφνιάστηκα πολύ.
Θεωρούσα ότι είχα πάει εκεί με την επαγγελματική μου ιδιότητα
και δεν ήξερα πώς να αντιδράσω.
Η Γκισλέιν με ενθάρρυνε να συμμετάσχω
και άρχισε να με καθοδηγεί,
κάπως σαν μεγάλη αδερφή,
για το τι του άρεσε και πώς τον ευχαριστούσε αυτή
και μέσα μου άρχισε να χτυπάει συναγερμός.
H Γκισλέιν επέμενε να συμμετάσχω
και φοβόμουν ότι η κατάσταση
μπορεί να μετατραπεί σε σεξουαλική επίθεση.
Το οποίο και έγινε.
Ήμουν εμφανώς φρικαρισμένη και δεν ήθελα να συμμετάσχω.
Και μόλις μπόρεσα απομακρύνθηκα.
Θύμισα στην Γκισλέιν ότι θα ερχόταν το αγόρι μου το Σαββατοκύριακο
και έτσι έφυγα από το δωμάτιο εκείνο το βράδυ.
Παλιά κουτσομπολεύαμε για τον Τζέφρι και την Γκισλέιν,
προσπαθώντας να καταλάβουμε τη σχέση τους.
Ήταν ένα περίεργος συνδυασμός χαρακτήρων.
Δεν ήταν μια φυσιολογική σχέση,
αλλά προφανώς ήταν το είδος της σχέσης που αυτή χρειαζόταν.
Δεν ένιωθε ασφαλής χωρίς λεφτά.
Και ήταν κελεπούρι για αυτήν, από οικονομική άποψη.
Έγιναν απόλυτα εξαρτημένοι ο ένας από τον άλλον.
Όσον αφορά τον Τζέφρι Έπσταϊν,
είχε κάτι που βρομούσε ανηθικότητα.
Δεν είναι ότι οι υπόλοιποι ήμασταν άγιοι. Όλοι είχαμε κάνει πράγματα που δεν έπρεπε.
Αλλά υπήρχε μια αρνητικότητα πάνω του
που λίγοι άνθρωποι που έχω γνωρίσει είχαν.
Κάποιες φορές φερόταν απαξιωτικά στην Γκισλέιν.
Η όλη κατάσταση ήταν αρκετά σκοτεινή.
Και το αστείο είναι ότι της χρωστούσε την είσοδό του σε πτυχές της κοινωνίας
στις οποίες μπορεί να μην είχε πρόσβαση. Όπως με τη βασιλική οικογένεια.
Η Γκισλέιν είχε σχέσεις με τη βασιλική οικογένεια
λόγω του πατέρα της,
ο οποίος ήξερε τη βασίλισσα της Αγγλίας.
Η Μάξγουελ γνώρισε τον πρίγκιπα Άντριου στην Οξφόρδη.
Λόγω των επιχειρηματικών σχέσεων του πατέρα της,
ήδη κινούταν στους κύκλους της βασιλικής οικογένειας.
Στα τέλη της δεκαετίας του '90
η Γκισλέιν μου είχε πει "Είναι εδώ ο φίλος μου ο Άντριου.
Θα έρθεις για φαγητό;" Της είπα "Φυσικά. Ευχαριστώ".
Και θυμάμαι ότι ο πρίγκιπας Άντριου είχε βαρεθεί πολύ από την όλη βραδιά.
Ήταν σαν να ανταγωνίζονταν ο Έπσταϊν και ο πρίγκηπας Άντριου
για το ποιος φαινόταν πιο υπεροπτικός, ποιος είχε βαρεθεί περισσότερο
την όλη εκδήλωση.
Θυμάμαι τον Άντριου να ευθυμεί λίγο
όταν μια νεότερη γυναίκα έκατσε και του μιλούσε.
Κατά τα άλλα δεν είχε κανένα ενδιαφέρον για τίποτα άλλο και κανέναν άλλο.
Ήταν μια κάπως άρρωστη εικόνα.
Η ιστορία που άρχισα να ακούω
ήταν ότι στον Τζέφρι Έπσταϊν αρέσουν οι νεότερες γυναίκες
και ότι του αρέσουν οι μαθήτριες
και ότι
η Γκισλέιν του συστήνει κορίτσια
επειδή αυτό είναι το βίτσιο του.
Και ο κόσμος υποπτευόταν ότι η Γκισλέιν
έκανε παρέα με τελειόφοιτες
σ' ένα πολυτελές ιδιωτικό σχολείο θηλέων στο Άπερ Ιστ Σάιντ
και ότι
έφερνε αυτά τα κορίτσια στον Τζέφρι.
Φαινόταν πολύ περίεργο.
Γιατί να βγαίνει η Γκισλέιν με κάποιον που του αρέσουν οι νεότερες;
Κορίτσια που ήξερα έλεγαν ότι τους είχαν καλέσει για τσάι
και κάποιες φορές δεν ήθελαν να πουν περισσότερα.
Οπότε, είχα την αίσθηση εκείνη την εποχή ότι υπήρχε κάτι
λίγο περίεργο.
Εκ των υστέρων, είναι φρικτό
να σκέφτεσαι ότι ακούγαμε τέτοια πράγματα
και δεν εξοργιζόμασταν.
Αλλά η αλήθεια είναι ότι έμοιαζε με…
φλερτάρισμα.
Αλλά τι στον διάολο σκεφτόμουν; Τι σκεφτόμασταν όλοι;
Το 1997 η Γκισλέιν επικοινώνησε μαζί μου
και μου ζήτησε να τη συναντήσω στο διαμέρισμά της.
Ξεκίνησε με πολλή αυτοπεποίθηση και μου είπε "Θα σου αλλάξω τη ζωή.
Θα σου δώσω πολλά λεφτά και θα γνωρίσεις τους πάντες".
Και μετά μου ζήτησε να τη βοηθήσω να γράψει το βιβλίο της.
Μου είπε "Θέλω να ζήσεις μαζί μου για έναν ολόκληρο χρόνο
ώστε να μάθεις τα πάντα για μένα".
Κοίταζε έξω από το παράθυρο με κάπως δραματικό ύφος.
Και λέει "Πρέπει να γράψεις αυτό το βιβλίο για μένα.
Επειδή θέλω να με παντρευτεί ο Τζέφρι".
Και προσθέτει "Θέλω ο Τζέφρι να με θεωρήσει πιο εκλεπτυσμένη
και πιστεύω ότι με αυτό το βιβλίο θα το κατορθώσω".
Και μετά ξεκινάει να μου λέει
ότι ο Τζέφρι έχει διαγνωστεί από τους καλύτερους γιατρούς στον κόσμο
και χρειάζεται τρεις οργασμούς τη μέρα.
Σ' αυτό το σημείο σκέφτομαι
"Έχω πάρει ναρκωτικά; Έχει πάρει αυτή; Τι συμβαίνει;"
Σκέφτομαι επίσης
"Σε ποιο κεφάλαιο θέλει να το βάλω αυτό; Μιλάει σοβαρά;"
Μετά μου είπε ότι βρίσκει
τρία κορίτσια τη μέρα για τον Τζέφρι.
Και η φράση που χρησιμοποίησε, η οποία νόμιζε ότι εξηγεί τα πάντα, ήταν
"Δεν προλαβαίνω να ικανοποιώ τις ανάγκες του.
Κάνω βόλτες. Ψάχνω για ένα κορίτσι που μοιάζει με αυτά που του αρέσουν.
Μετά κάνω μια συμφωνία
και τα ρωτάω αν θέλουν να του κάνουν μασάζ για διακόσια δολάρια".
Και της λέω "Ποια είναι αυτά τα κορίτσια; Για ποιον μιλάς;"
Και μου λέει… Κι αυτό ήταν αποκαλυπτικό.
Λέει "Δεν είναι τίποτα.
Σκουπίδια είναι".
Κι αυτό λέει τα πάντα.
Δείχνει πώς κατηγοριοποιούσε τους ανθρώπους.
Δεν τις αναγνωρίζει καν ως ανθρώπινα όντα.
Και, φυσικά, δεν ήξερα ότι μιλούσε για παιδιά.
Αν το ήξερα, θα είχα πάρει την αστυνομία.
Πιστεύω ότι η υψηλή κοινωνία προστατεύει τους δικούς της.
Αν κάποιος που ξέρεις έχει μυστικά,
μυστικά που δεν πρέπει να μαθευτούν,
ο κόσμος τείνει να σιωπά.
ΜΗΤΡΟΠΟΛΙΤΙΚΟ ΚΕΝΤΡΟ ΚΡΑΤΗΣΗΣ ΜΠΡΟΥΚΛΙΝ, ΝΕΑ ΥΟΡΚΗ
Η Μάξγουελ βρίσκεται σε ένα κελί στο Μπρούκλιν
από τη σύλληψή της τον περασμένο Ιούλιο.
Καθώς περιμένουμε εξελίξεις, όλοι αναρωτιόμαστε
αν αυτό το κομμάτι παζλ που βρέθηκε θα κελαηδήσει ή θα υποφέρει σιωπηλά.
Κάποιοι λένε ότι η Γκισλέιν
μπορεί να έχει πληροφορίες για άλλους ισχυρούς άντρες.
Η γνώμη σας;
Χωρίς αμφιβολία. Η Μάξγουελ μπορεί να βγάλει πολλά άπλυτα στη φόρα.
Αν ήμουν κάποιος που είχε συμμετάσχει στη σωματεμπορία τους,
δεν θα κοιμόμουν ήρεμα απόψε.
Τώρα βρίσκεται στην κορυφή της πυραμίδας
κι αν δεν κάνει κάποια συμφωνία,
ίσως περάσει όλη την υπόλοιπη ζωή της στη φυλακή.
Όσο απωθητικό κι αν είναι, πρέπει να δούμε την πραγματικότητα.
Θα έρθει κάποια στιγμή, αν δεν έχει συμβεί ήδη,
και λογικά θα έχει συμβεί,
που οι εισαγγελείς θα προσφέρουν κάποια συμφωνία στην Γκισλέιν Μάξγουελ.
Θα συμπεριλαμβάνει πολλά χρόνια φυλάκισης.
Δεν ξέρω ποια είναι τα όρια αντοχής της Μάξγουελ.
Αν θα πάρει το ρίσκο και θα πάει σε δίκη.
Αλλά αν είναι κάτι που θεωρεί ανεκτό για την ίδια
και είναι λιγότερο από την πιθανή ποινή που θα λάβει αν χάσει τη δίκη,
φαντάζομαι ότι η Μάξγουελ ίσως θελήσει να δεχτεί τη συμφωνία,
καθώς τα θύματα που θα καταθέσουν εναντίον της είναι ιδιαίτερα αξιόπιστα.
Ήξερα για αυτούς πριν τους γνωρίσω,
γιατί η αδερφή μου, η Μαρία, δούλευε για τον Έπσταϊν
και τον είχε περιγράψει ως έναν γενναιόδωρο υποστηρικτή των τεχνών
και κάποιον που στήριζε ανθρώπους
που ήθελαν να σπουδάσουν.
Ο Έπσταϊν μού είχε αναφέρει ότι μπορεί να με βοηθούσε
να κάνω κάτι που θα έκανε την αίτησή μου στα πανεπιστήμια να ξεχωρίζει.
Οπότε, μου μίλησε για ένα ταξίδι στο εξωτερικό.
Είπε ότι θα με βοηθούσε οικονομικά
για ένα τέτοιο ταξίδι.
Και ενθουσιάστηκα πολύ για αυτήν την προοπτική.
Οπότε, κανονίστηκε να πάρω πτήση για το Νέο Μεξικό
για να συναντήσω τον Έπσταϊν και τη Μάξγουελ στο ράντσο Έπσταϊν.
Ήταν και οι δύο πολύ φιλικοί και ενθουσιασμένοι που ήμουν εκεί
και άρχισαν αμέσως να μου κάνουν ξενάγηση.
Ήταν πολύ εντυπωσιακό και ένιωσα αμέσως σαν να παρασύρθηκα από τον κόσμο τους.
Αλλά σύντομα συνειδητοποίησα
ότι ήμουν το μόνο άλλο άτομο που έμενε στο ράντσο μαζί τους
και προσπάθησα να πείσω τον εαυτό μου ότι ήταν κάτι φυσιολογικό
κι ότι θα ήταν μια καλή εμπειρία.
Με πήγαν στην πόλη σε ένα κατάστημα με καουμπόικα είδη
όπου μου είπαν να διαλέξω ένα ζευγάρι μπότες.
Κατέβαλαν μεγάλη προσπάθεια για να με κάνουν να νιώσω ξεχωριστή.
Αλλά όταν επιστρέψαμε από τα ψώνια,
υπήρξαν στιγμές που η κατάσταση έγινε πολύ άβολη.
Η μία ήταν όταν η Μάξγουελ είπε ότι ήταν σημαντικό
να μάθω να τρίβω τα πόδια του Έπσταϊν.
Πήρε το ένα πόδι του και με έβαλε να πάρω το άλλο
και μου έδειξε πώς να τους κάνω μασάζ.
Κι εγώ δεν ήθελα να το κάνω αυτό, άλλα ένιωθα ότι υπήρχε αυτή η προσδοκία.
Γενικά, η Μάξγουελ μιλούσε αρκετά για μασάζ.
Και είπε ότι ήταν πρόθυμη να μου κάνει μασάζ.
Τελικά, της είπα "Εντάξει".
Έτσι, έβγαλε το κρεβάτι μασάζ και το έστησε στο δωμάτιό μου
και μου ζήτησε να γδυθώ και να ξαπλώσω στο κρεβάτι.
Όταν ήμουν ανάσκελα και είχε κατεβάσει το σεντόνι,
μου άγγιξε το στήθος.
Ένιωσα πολύ άβολα
και σκεφτόμουν ότι θέλω να κατέβω από το κρεβάτι
και να τελειώσει αυτό.
Το επόμενο πρωί μπήκε στο δωμάτιο ο Έπσταϊν
και είπε ότι ήθελε να με αγκαλιάσει.
Οπότε, ξάπλωσε δίπλα μου
και με αγκάλιασε από πίσω.
Ήταν μια κατάσταση που πλέον ήξερα μέσα μου ότι δεν ήταν σωστή.
Ήταν πολύ τρομακτικό, συνειδητοποίησα ότι ήμουν απομονωμένη.
Δεν ήξερα τι άλλο μπορεί να συμβεί.
Ήθελα να προσπαθήσω να φύγω το συντομότερο.
Αυτό το περιστατικό, φυσικά, με επηρέασε.
Αυτό έγινε πριν 25 χρόνια κι είναι θλιβερό
ότι θα μπορούσαν να είναι αλλιώς τα πράγματα αν είχε εισακουστεί
η αδερφή μου όταν κατήγγειλε τον Έπσταϊν και τη Μάξγουελ.
ΠΑΛΜ ΜΠΙΤΣ, ΦΛΟΡΙΝΤΑ
Αυτός είναι ο φάκελος του θύματος…
Άρχισα να δουλεύω με επιζώσες του Τζέφρι Έπσταϊν το 2007.
Δύο επιζώσες παραπέμφθηκαν σε μένα από το FBI.
Μετά είχα την ευκαιρία να γνωρίσω κάποιους δικηγόρους της περιοχής
οι οποίοι συνεργάζονταν με θύματα και μου παρέπεμψαν κι άλλα.
Έχω δουλέψει με επιζώσες οι οποίες χειραγωγήθηκαν από την Γκισλέιν.
Με την επικείμενη δίκη να απέχει μόνο λίγους μήνες,
ανησυχώ πολύ για το τι επιπτώσεις
θα έχουν αυτά τα εναύσματα
για τις επιζώσες.
Όταν ο Τζέφρι Έπσταϊν συνελήφθη και πάλι το 2019,
αρκετές επιζώσες επέστρεψαν στην ψυχοθεραπεία,
επειδή ενεργοποιήθηκαν πολλές από τις αναμνήσεις τους.
Πολλές βίωσαν τραυματικές αντιδράσεις και αναδρομές στο παρελθόν
και επανέφερε στη μνήμη τους την κακοποίηση την οποία υπέστησαν.
Το να ακούς για τη Μάξγουελ στις ειδήσεις μπορεί να πυροδοτήσει αναμνήσεις.
Αυτά τα εναύσματα μπορούν να επαναφέρουν όλα αυτά τα συμπτώματα.
Όταν κάποιος έχει κακοποιηθεί σεξουαλικά, κι ας ήταν πριν 20 ή 50 χρόνια,
είναι κάτι που δεν θα ξεχάσει ποτέ.
Μετά την επίθεση στο δωμάτιο του ξενοδοχείου,
ήθελα να ξεχάσω εντελώς
την Γκισλέιν Μάξγουελ και τον Τζέφρι Έπσταϊν.
Οπότε, πήγα σ' ένα άλλο πολυτελές κατάστημα στο Μανχάταν.
Δεν ήμουν εκεί για πολύ καιρό,
όταν μια μέρα μπήκε στο κατάστημα η Γκισλέιν Μάξγουελ.
Και τη ρώτησα "Πώς με βρήκες εδώ;"
Και είπε ότι κάποιοι πρώην συνάδελφοί μου της είχαν πει ότι είχα αλλάξει δουλειά.
Προσπάθησε να αναθερμάνει τη φιλία.
Αρχίσαμε να μιλάμε πάλι.
Κι άρχισε να με καλεί σε κοινωνικές εκδηλώσεις.
Και προσπάθησα να αρνηθώ τις προτάσεις της.
Έβρισκα δικαιολογίες γιατί δεν μπορούσα να πάω.
Αλλά ήξερε τους πάντες στη μόδα
και καταλάβαινα πόσο σημαντικό ήταν
για το μέλλον μου να μην τους δυσαρεστήσω.
Τη μια στιγμή ήμουν η καλύτερή της φίλη και την επόμενη η χειρότερη εχθρός της.
Με έκανε να αμφιβάλλω για τον εαυτό μου
ώστε αυτή κι ο Τζέφρι να με χρησιμοποιήσουν για τον σκοπό τους.
Αλλά ήξερα ότι αυτό που συνέβαινε μεταξύ μας δεν ήταν σωστό.
Κάθε φορά που προσπαθούσα να τους ξεφύγω, με έβρισκαν.
Άλλαζα αριθμούς τηλεφώνου,
τοποθεσίες.
Δεν μπορούσα να κάνω τίποτα για να τους ξεφύγω.
Οπότε, υπήρχε πολύς φόβος
και είχαν σχέσεις με τους πιο ισχυρούς ανθρώπους στον κόσμο.
Ήξερα ότι αν το έλεγα σε οποιονδήποτε, θα κινδύνευε η ζωή μου.
Το να με πολιορκούν ήταν παιχνίδι για την Γκισλέιν και τον Τζέφρι.
Μετά από τρία χρόνια παρενόχλησης,
η Γκισλέιν κι ο Τζέφρι σταμάτησαν να με πολιορκούν.
Η Γκισλέιν ήταν ερωτευμένη με τον Τζέφρι.
Ήταν μαγεμένη από αυτόν.
Η εντύπωσή μου ήταν ότι η Γκισλέιν θα έκανε τα πάντα για τον Τζέφρι.
Πάντα πίστευα ότι ήταν πολύ περίεργο που τελικά
δεν παντρεύτηκαν ποτέ.
Το έβρισκα παράξενο.
Σκεφτόμουν "Τι συμβαίνει σ' αυτήν τη σχέση;"
Αλλά η Γκισλέιν είχε έναν υβριδικό ρόλο,
έκανε και τον κοινωνικό μεσάζοντα, την κοινωνική γραμματέα.
Υπήρχε η αίσθηση ότι παλιότερα ήταν μαζί
και ότι στα τέλη της δεκαετίας του '90 σταμάτησαν να είναι.
Και τώρα ήταν αχώριστοι φίλοι.
Είχα την εντύπωση ότι έπαιζε τον ρόλο της συζύγου
χωρίς να έχει ερωτική σχέση μαζί του πια.
Νομίζω ότι ήταν πολύ μεγάλη για τον Τζέφρι Έπσταϊν.
Του άρεσαν τα πολύ μικρότερα κορίτσια.
Αλλά υπήρχε ένας δεσμός μεταξύ τους
και αυτή χρειαζόταν λεφτά.
Δεν ένιωθε ασφαλής χωρίς τα χρήματα του Έπσταϊν.
Έδειχνε να είναι παγιδευμένη στην όλη κατάσταση.
Ήταν το τίμημα που έπρεπε να πληρώσει.
Ουσιαστικά, έπαιζε τον ρόλο της τσατσάς.
ΠΑΛΜ ΜΠΙΤΣ, ΦΛΟΡΙΝΤΑ
Η Γκισλέιν δεν αποπλανούσε μόνο ανήλικα κορίτσια.
Πολλά θύματα ήταν στο όριο της ηλικίας συναίνεσης,
αλλά θεωρούνταν ενήλικα,
οπότε δεν μπορούν να καταθέσουν στην επικείμενη δίκη.
Ένα θύμα που είναι πάνω από 21
νιώθει ότι είναι δική του ευθύνη και ότι πήρε την απόφαση.
Κατηγορούν τους εαυτούς τους.
Και συχνά δυσκολεύονται περισσότερο να ζητήσουν βοήθεια ή να μιλήσουν.
Είναι η πρώτη φορά που μιλάω. Ήθελα να πω την ιστορία μου,
αλλά δεν είμαι έτοιμη να αποκαλύψω την ταυτότητά μου.
Έκανα ψυχοθεραπεία
και θέλω να ξέρει ο κόσμος ότι μπορεί να μιλήσει γι' αυτό.
Στα 20 μου ήμουν αδειοδοτημένη μασέζ
και εκείνη την εποχή γνώρισα τον Τζέφρι και την Γκισλέιν.
Η Γκισλέιν μού ζήτησε να κάνω κάποια πράγματα
ενώ έκανα μασάζ στον Τζέφρι.
Είπα ότι δεν ένιωθα άνετα
και μου απάντησε "Γιατί όχι; Μέρος του σώματος είναι.
Αυτό χρειάζεται ένας άντρας για να κάνει ολοκληρωμένο μασάζ".
Και ένιωσα ότι δεν μπορούσα να αρνηθώ,
επειδή είχα κακοποιηθεί όταν ήμουν νεότερη.
Οπότε, όταν ξεκίνησε η κακοποίηση,
έκανα αυτό που έκανα όταν ήμουν κοριτσάκι.
Αποσυνδέθηκα, παρέλυσα
και απλώς το έκανα.
Όταν σε έχουν κακοποιήσει σε μικρότερη ηλικία,
δεν έχεις την ικανότητα να πεις απλώς "Όχι".
Υπήρξαν φορές που εκτέθηκα και σε άλλους, εκτός από τον Τζέφρι.
Κάποιοι ήταν διευθύνοντες σύμβουλοι και ιδρυτές μεγάλων, γνωστών εταιρειών.
Κάποιοι ήταν πολιτικοί.
Και αυτό που περίμεναν από μένα ήταν
"Κάνε αυτό που κάνεις για τον Τζέφρι".
Η Γκισλέιν την έβρισκε με αυτό. Ένιωθε πιο δυνατή έτσι.
Και ήξερε
ότι έτσι θα ευχαριστήσει και αυτούς τους ισχυρούς άντρες.
Γι' αυτή σήμαινε αποδοχή.
Είχα την αίσθηση ότι η Γκισλέιν ήταν χειρότερη από τον Τζέφρι.
Μια φορά είχα τελειώσει το μασάζ του Τζέφρι
και μπήκε μέσα η Γκισλέιν. Δεν την περίμενα.
Μου έδωσε τα 200 δολάρια
και άρχισε να μου βγάζει τα ρούχα.
Μετά έκανε πράγματα
τα οποία δεν ήθελα να συμβούν.
Και…
Είχα παραλύσει.
Δεν είχα λόγια.
Και γι' αυτό…
Γι' αυτό, όταν μαθεύτηκαν όλα αυτά,
θυμάμαι να σκέφτομαι
ότι το πρόβλημα ήταν περισσότερο η Γκισλέιν παρά ο Τζέφρι,
γιατί ήταν αυτή που τα καθοδηγούσε
και τα έλεγχε όλα.
Και συνέχισα να προσπαθώ να καθησυχάσω τον εαυτό μου
και να συγκρατώ τα δάκρυα.
Η όλη κατάσταση είναι χάλια.
Περίπου το 5% των σεξουαλικών εγκλημάτων διαπράττονται από γυναίκες θύτες.
Είναι μικρός αριθμός.
Η Γκισλέιν Μάξγουελ δεν είναι το τυπικό υπόδειγμα γυναίκας θύτη.
Η τάξη θολώνει την πραγματικότητα.
Κάποια που μοιάζει με την Γκισλέιν, που είναι καλοντυμένη, προσεγμένη,
θα κάνει περισσότερα θύματα να νιώσουν άνετα και να μην είναι σε εγρήγορση.
Αυτό είναι καλό. Έτοιμο.
Οπότε, ήταν πολύ εύκολο για την Γκισλέιν,
λόγω του παρουσιαστικού της,
να εκμεταλλευτεί αυτά τα θύματα και να τα αποπλανήσει με τέτοια επιτυχία.
Βάσει των επιζωσών που βλέπω εγώ
και όλων όσων έχω διαβάσει για την Γκισλέιν,
η Γκισλέιν παρουσιάζει χαρακτηριστικά ψυχοπαθή.
Χαρακτηριστικά όπως αδυναμία να διατηρήσει υγιείς σχέσεις,
χειραγώγηση, απάτη, εκφοβισμός.
Δείχνει επίσης σημάδια ναρκισσιστή.
Μια αίσθηση ανωτερότητας,
μια αίσθηση ότι θέλει δύναμη και έλεγχο με οποιοδήποτε κόστος.
Μία δικαστής αρνήθηκε την καταβολή εγγύησης στη Μάξγουελ
με την αιτιολογία ότι θεωρείται ύποπτη διαφυγής.
Η δικαστής πρόσφατα αποφάνθηκε
ότι η Μάξγουελ έχει ακόμη διεθνείς διασυνδέσεις,
χρηματοδότηση και εμπειρία στην αποφυγή εντοπισμού.
Έξι φορές ως τώρα έχει απορριφθεί το αίτημά της να βγει με εγγύηση.
Αυτό βασίζεται σε διάφορα πράγματα.
Κατηγορείται για εγκλήματα εναντίον ανηλίκων
και αυτό κάνει πολύ δυσκολότερη την αποφυλάκιση με εγγύηση.
Στα μάτια του κόσμου η Γκισλέιν είναι ένα τέρας.
Οπότε, η οικογένειά της ήθελε έναν τρόπο να το αντιμετωπίσει αυτό.
Και έφτιαξαν μια ιστοσελίδα που λέγεται "Η Πραγματική Γκισλέιν".
REALGHISLAINE.COM
Φανταστείτε να έχετε συλληφθεί και να βρίσκεστε σε απομόνωση.
Να σας αρνούνται την καταβολή εγγύησης.
Όποια κι αν είναι η γνώμη σας για τους ισχυρισμούς,
έχει το δικαίωμα μιας δίκαιης δίκης,
της τήρησης της διαδικασίας και του τεκμηρίου της αθωότητας.
Τα αδέρφια μου κι εγώ δεν θα σταματήσουμε να αγωνιζόμαστε για την Γκισλέιν.
ΜΠΟΪΣ ΣΙΛΕΡ ΦΛΕΞΝΕΡ
Απ ό,τι φαίνεται έχουμε μια νέα εξέλιξη. Ίσως να το έχετε δει ήδη.
Οι δικηγόροι της Μάξγουελ μας ζητούν όλα τα αρχεία μας.
Πολλές αποδείξεις τις οποίες δεν δικαιούνται.
Είναι απίστευτα ευρύ.
Όλα τα αρχεία μας, για όλα τα θύματα που έχουμε εκπροσωπήσει.
Δηλαδή, θέλουν στοιχεία και για άτομα που δεν αποκάλυψαν την ταυτότητά τους.
Δεν έχουν δικαίωμα να ψάξουν τα αρχεία μας
για να δουν τι θα βρουν για να ντροπιάσουν κάποιους πελάτες μας.
Ψαρεύουν.
Δεν ξέρουν αν υπάρχει κάτι εδώ.
Όσα περισσότερα πάρουν, ίσως να βρουν κάτι που τους κάνει.
Και νομίζω ότι δείχνει σε κάποιο βαθμό στο δικαστήριο πόσο απελπισμένοι είναι.
ΟΣΤΙΝ, ΤΕΞΑΣ
Ελπίζω η Μάξγουελ να λογοδοτήσει
και να πάει φυλακή για αυτά που έκανε.
Αλλά ξέρουμε ότι έχει εμπειρία στο να ξεγλιστράει από τη δικαιοσύνη.
Η Άνι μού πρωτοείπε για τον Έπσταϊν και τη Μάξγουελ το 2004.
Οπότε, ο Έπσταϊν και η Μάξγουελ
είναι μεγάλο κομμάτι της ζωής μας εδώ και χρόνια.
Είμαι παντρεμένος με την Άνι 14 χρόνια.
Γνωριστήκαμε πριν 18 χρόνια στο Μπέθελ της Αλάσκα,
όπου ήταν συνήγορος παιδιών.
Και μου πήρε χρόνια να φτάσω σε ένα σημείο
που να καταλαβαίνω πώς μπορώ να στηρίξω την Άνι.
Είμαι αγχωμένη.
Όσο πλησιάζει, τόσο πιο πολύ αγχώνομαι.
Μίλησα με τη Σίγκριντ
και νομίζω ότι σύντομα θα συζητήσουμε με τους εισαγγελείς.
Είναι δύσκολο να μη νιώθω πίεση,
επειδή ξέρω ότι υπάρχουν πολλοί άνθρωποι που θέλουν δικαιοσύνη.
Σου έχουν κάνει κάποια σχόλια
ή σου έχουν δώσει συμβουλές για όταν θα καταθέσεις;
Κυρίως να μη μιλάω γρήγορα.
Ναι. Λογικό.
Και να ακούω με προσοχή τις ερωτήσεις επειδή…
Ειδικά στην αντεξέταση, προσπαθούν να σε μπερδέψουν
ή να σου κάνουν ερωτήσεις που θα σε αποπροσανατολίσουν.
Θέλω να μπορέσω να πω την ιστορία μου ξεκάθαρα,
ώστε οι ένορκοι να καταλάβουν
την επιθετική συμπεριφορά της και να λογοδοτήσει.
Θα τα πας τέλεια.
ΠΑΛΜ ΜΠΙΤΣ, ΦΛΟΡΙΝΤΑ
Ο Έπσταϊν είχε ένα συγκεκριμένο σύστημα
για την αποπλάνηση και την κακοποίηση νέων κοριτσιών
και ήταν ένα σύστημα που θεμελιώθηκε
μέσω της Γκισλέιν Μάξγουελ.
Και για κάποιο χρονικό διάστημα στη Φλόριντα,
η Γκισλέιν γνώριζε νεαρές κοπέλες στον Τζέφρι Έπσταϊν,
οι οποίες άρχισαν να κακοποιούνται από τον Τζέφρι Έπσταϊν
και η πυραμίδα ξεκίνησε.
Εκείνες οι κοπέλες είχαν εντολές να βρουν άλλες κοπέλες
και αυτό άρχισε να γίνεται μια επιχείρηση σωματεμπορίας.
Από τις αρχές του 2000
η αστυνομία του Παλμ Μπιτς έμαθε για τον Τζέφρι Έπσταϊν.
Υπήρχε ύποπτη δραστηριότητα.
Υπήρχαν νεαρά κορίτσια σε ταξί
που πήγαιναν από το Γουέστ Παλμ Μπιτς στο πολύ πλούσιο Παλμ Μπιτς.
Είχε δημιουργήσει μια πυραμίδα σωματεμπορίας
σε ένα τοπικό λύκειο και άρχισε να μαθεύεται.
Ένας δισεκατομμυριούχος βρίσκεται στο επίκεντρο ενός σκανδάλου.
Κατηγορείται για υποκίνηση πορνείας.
Η ογκώδης ένορκη κατάθεση 22 σελίδων
περιγράφει γλαφυρά τις σεξουαλικές συνευρέσεις
μεταξύ του Έπσταϊν και αρκετών κοριτσιών κάτω των 18
στο σπίτι του αξίας επτά εκατομμυρίων δολαρίων στο Παλμ Μπιτς.
Όταν συνελήφθη ο Έπσταϊν,
είναι άγνωστο γιατί δεν συνελήφθη ταυτόχρονα και η Μάξγουελ.
Ένας από τους αστυνομικούς ο οποίος μου έδωσε ένορκη κατάθεση
δήλωσε ότι προσπάθησε να επικοινωνήσει με τη Μάξγουελ και να την ανακρίνει,
αλλά δεν συνεργάστηκε.
Αλλά το όνομά της βρίσκεται στα αστυνομικά αρχεία.
Έχει αυτήν τη διεύθυνση σε λογαριασμούς της.
Υπάρχουν σημειώματα με το όνομά της
τα οποία δείχνουν ότι ήταν εκεί, κι ας λέει ότι δεν ήταν.
Γι' αυτό ήθελαν να της μιλήσουν οι αστυνομικοί.
Το πώς το απέφυγε είναι άλλο θέμα.
Κι η τιμωρία του ίδιου του Έπσταϊν ήταν ουσιαστικά χάδι.
Πέρασε μόνο έναν χρόνο στη φυλακή.
Ήταν ένα από τα μεγαλύτερα δικαστικά σφάλματα που έχω δει.
Μια μυστική συμφωνία μη δίωξης εμπόδισε το να κατηγορηθεί ο Έπσταϊν
και άλλοι συνωμότες για ομοσπονδιακά σεξουαλικά εγκλήματα στη Φλόριντα.
Κι αυτό είναι το μοτίβο εξουσίας και προνομίων που έχουμε δει τόσες φορές.
Οι ισχυροί κι οι προνομιούχοι απέφυγαν να λογοδοτήσουν σε αυτήν την περίσταση.
Το άτομο που ήθελε να προστατεύσει ο Τζέφρι Έπσταϊν ήταν η Γκισλέιν Μάξγουελ.
Δεν μπορεί να μην ήξερε ότι αν ποτέ τον πρόδιδε η Γκισλέιν Μάξγουελ,
είχε τελειώσει.
Σχεδόν σταμάτησε να έρχεται στη Φλόριντα
και άρχισε να κρατάει απόσταση ασφαλείας από τον Έπσταϊν.
Αλλά ξέρουμε ότι υπήρχε ακόμη κάποια σχέση
μεταξύ της Γκισλέιν και του Τζέφρι
γιατί έχουμε φωτογραφίες τους από το 2006 και το 2007.
Ήμουν 22 χρονών όταν γνώρισα την Γκισλέιν το 2006.
Αυτές είναι οι φωτογραφίες που τραβήχτηκαν την εποχή που η Γκισλέιν είχε πει
ότι θα απομακρυνόταν από τον Τζέφρι.
Και οι φωτογραφίες μου δείχνουν ξεκάθαρα
ότι δεν ισχύει κάτι τέτοιο.
Η Γκισλέιν ήταν μεγάλο μέρος της ζωής του Τζέφρι.
Ήταν πάντα στο τηλέφωνο, πάντα οργάνωνε πράγματα.
Σε αυτό το στάδιο δεν χρειαζόταν να βγει και να ψάξει
για νέα θύματα για τον Τζέφρι,
επειδή είχε άρχισε να εκπαιδεύει και να βρίσκει άλλα κορίτσια,
τα οποία με τη σειρά τους έκαναν το ίδιο.
Ήμουν σε ένα κλαμπ
όταν βρέθηκα στο στόχαστρο μιας κοπέλας της ηλικίας μου με την οποία γίναμε φίλες.
Λίγες μέρες μετά η νέα μου φίλη με κάλεσε να πάω μαζί με αυτήν
και άλλες κοπέλες στις Παρθένες Νήσους.
Και το νησί άνηκε στον Τζέφρι Έπσταϊν.
Θυμάμαι να βγαίνει η Γκισλέιν από το ελικόπτερο
και της είπα "Γεια σου, είμαι η Σάρα".
Και με κοίταξε από πάνω ως κάτω σαν να ήμουν αόρατη,
σαν να μην υπήρχα.
Είχα περάσει μερικές μέρες στο νησί.
Καθόμουν στο αίθριο
και ήρθε αποφασιστικά η Γκισλέιν, με άρπαξε απ' το μπράτσο
και με έσυρε στο δωμάτιο του Τζέφρι,
όπου με βίασε.
Ήξερε ακριβώς τι θα μου συνέβαινε.
Είναι το ίδιο ένοχη με τον Τζέφρι, αν όχι περισσότερο.
Κακοποιήθηκαν πάρα πολλά νεαρά κορίτσια
εκείνη την περίοδο.
Υπήρχε αλαζονεία. Νόμιζαν ότι ήταν υπεράνω του νόμου.
Την είχαν γλιτώσει για τόσα πολλά χρόνια,
χωρίς καν να κρύβουν καλά τη σωματεμπορία που λάμβανε χώρα.
Αλλά η ζωή της Γκισλέιν Μάξγουελ άλλαξε δραματικά το 2011,
όταν ένα ανήλικο θύμα, η Βιρτζίνια Ρόμπερτς,
αποφασίζει να κατονομάσει δημοσίως τη Μάξγουελ
ως συνεργό του Έπσταϊν.
Το 2000, η πελάτισσά μου, η Βιρτζίνια Τζιουφρέ
προσεγγίστηκε από τη Μάξγουελ στο Μαρ-α-Λάγκο του Τραμπ
και οδηγήθηκε στον Έπσταϊν με τον σκοπό της σεξουαλικής κακοποίησης.
Και το 2001
η Γκισλέιν Μάξγουελ και ο Έπσταϊν πήγαν τη Βιρτζίνια στο Λονδίνο
και τη σύστησαν στον καλό φίλο της Μάξγουελ, τον πρίγκηπα Άντριου.
Ξεκινώ με το σκάνδαλο που αναστάτωσε τη βασιλική οικογένεια,
τους ισχυρισμούς ότι ο πρίγκιπας Άντριου έκανε σεξ με ανήλικη.
Έχει κυκλοφορήσει ευρέως μία φωτογραφία της Βιρτζίνια και του πρίγκηπα Άντριου.
Στέκεται δίπλα στον πρίγκηπα
και στο βάθος είναι η Μάξγουελ.
Και τότε η προσοχή στράφηκε και στην Γκισλέιν Μάξγουελ.
Τι έχετε να πείτε για τους ισχυρισμούς που προβάλλονται;
Καλή χρονιά.
Προφανώς, είναι σοβαροί καθώς εμπλέκουν τη βασιλική οικογένεια.
Δεν έχετε κανένα σχόλιο;
Έκανα δήλωση, ευχαριστώ.
Ξέρετε τη Βιρτζίνια;
Έχει έρθει στο σπίτι σας;
Το όνομα της Γκισλέιν είχε κουρελιαστεί.
Ήταν ένα ράκος
και έμοιαζε να προσπαθεί απεγνωσμένα να αποκαταστήσει το όνομά της.
Με κάλεσε στη μονοκατοικία της στο Άπερ Ιστ Σάιντ.
Μιλούσε με έντονο, παθιασμένο τρόπο για το πώς ήθελε να σώσει τους ωκεανούς.
ΕΝΑΣ ΩΚΕΑΝΟΣ ΕΛΠΙΔΑΣ, ΑΛΛΑΓΗΣ, ΜΕΛΛΟΝΤΟΣ.
Έχω πάθος για τους ωκεανούς,
τα βαθιά νερά και τα άγρια ζώα που ζουν εκεί.
Οι ωκεανοί είναι απαραίτητοι για τη ζωή,
όμως, παρά τη σημασία των ωκεανών για εμάς,
ξέρουμε ελάχιστα γι' αυτούς.
Το 2012 ίδρυσα το Πρόγραμμα TerraMar.
Ήταν κάτι καινούργιο για την Γκισλέιν.
Το TerraMar ήταν ο ανώτερος σκοπός της.
Ήταν κάτι που έκανε για τον πλανήτη, για την ανθρωπότητα.
Άρα, ήταν ακόμα ευπρόσδεκτη στην υψηλή κοινωνία, έκανε φιλανθρωπίες
και μιλούσε σε πάνελ για τους ωκεανούς,
και έδειχνε να διορθώνει τη δημόσια εικόνα της.
Εξοχότατοι, πρόεδροι, λόρδοι, κυρίες και κύριοι.
Σας ευχαριστώ πολύ. Είναι τιμή μου να βρίσκομαι εδώ.
Το TerraMar τη συνέδεε με έναν σκοπό πολύ μεγαλύτερο από τον εαυτό της.
Έδειχνε πολύ πιο αξιοσέβαστο
από το να είσαι η πρώην του Τζέφρι Έπσταϊν.
ΝΗΣΟΣ ΚΙΑΟΥΑ, ΝΟΤΙΑ ΚΑΡΟΛΙΝΑ
Γνώρισα την Γκισλέιν Μάξγουελ σε ένα συνέδριο.
Ήταν στη Νήσο Κιάουα έξω από το Τσάρλεστον της Νότιας Καρολίνας
στις 14 Φεβρουαρίου του 2014.
Ήταν πολύ κομψή, πολύ προσεγμένη. Σίγουρη για τον εαυτό της.
Μου είπε τα πάντα για το TerraMar. Κι όλα όσα μου είπε ήταν απόλυτα πειστικά.
Είμαι παραγωγός μέσων ενημέρωσης και προσφέρω υπηρεσίες μάρκετινγκ.
Κι η Γκισλέιν έριξε την ιδέα "Να κάνουμε ένα μονόλεπτο διαφημιστικό
ζητώντας υπογραφές για τους ωκεανούς".
Και της είπα "Ας γυρίσουμε κάτι όσο είμαι εδώ".
Οπότε, αφού βρήκαμε την ιδέα για το μονόλεπτο διαφημιστικό της,
είπαμε "Ωραία, πάμε να πιούμε κάτι". Πήγαμε στο μπαρ του ξενοδοχείου.
Εκεί τα πράγματα έγιναν λίγο περίεργα.
Νομίζω πως είπα "Τι θα φορέσεις αύριο
όταν θα κάνουμε το γύρισμα στην παραλία;"
Και είπε "Το μπλουζάκι μου του TerraMar. Λέει 'Εγώ' κι έχει καρδιά και τον ωκεανό".
Και είπα "Τέλεια".
Και μετά λέει
"Πρέπει να με δεις να φοράω τα δερμάτινά μου,
με τα όπλα μου".
Και την κοίταξα στα χαμένα και σκέφτηκα "Τι μου λέει;"
Είχε μια απίστευτα φορτισμένη σεξουαλική ενέργεια.
Γύρισε και μου είπε "Ξέρεις τη Λάρα Κροφτ από το Tomb Raider;
Εγώ είμαι η αληθινή εκδοχή".
Και με κοίταξε επίμονα.
Εγώ ξαφνιάστηκα.
Υπήρχε κάτι λίγο…
ανώμαλο.
Κάτι δεν πήγαινε καλά.
Συναντηθήκαμε στο λόμπι το επόμενο πρωί.
Και φορούσε γόβες. Φορούσε γόβες στιλέτο.
Και δεν ξέρω πώς σκεφτόταν ότι θα κάνουμε το γύρισμα στην παραλία
ή πώς το περίμενε, αλλά τελικά περπάτησε ως τον ωκεανό και επέστρεψε
με τις γόβες στιλέτο.
Προσπαθούσα να το οραματιστώ. "Δείξε μου την αγάπη σου για τον ωκεανό".
Δείξτε την αγάπη σας. Βάλτε την υπογραφή σας. Ευχαριστώ.
-Πάλι; -Τρεις φορές.
-Εντάξει. -Ο κανόνας των τριών.
Δείξτε την αγάπη σας. Βάλτε την υπογραφή σας. Ευχαριστώ.
Αλλά κατέληξε να είναι παράλογο. Ήταν σχεδόν σαν αισθησιακή φωτογράφιση.
Η ειρωνεία του να προσπαθεί να αναγεννηθεί μέσω του ωκεανού
και τελικά να είναι το ίδιο…
το ίδιο άτομο.
Κανείς δεν μπορεί να ξεφύγει από τον εαυτό του.
Να ξεφύγει από το παρελθόν του.
Κανείς δεν μπορεί να ξεφύγει από τις πράξεις του.
1η ΜΕΡΑ ΔΙΚΗΣ 29/11/2021
Τα θύματα του Έπσταϊν βρίσκονται επιτέλους σε δικαστήριο.
Οι εναρκτήριες αγορεύσεις μιας δίκης έξι εβδομάδων
ξεκινούν σήμερα.
Και είναι από τις πιο πολυαναμενόμενες ποινικές δίκες εδώ και χρόνια.
Καλημέρα σας.
ΜΠΟΜΠΙ ΣΤΕΡΝXΑΪΜ ΔΙΚΗΓΟΡΟΣ ΜΑΞΓΟΥΕΛ
Θα είναι μια καλή μέρα.
Δικαιούμαστε να γνωρίζουμε.
Μας αξίζει μια έντιμη και δίκαιη και επαρκής κάλυψη
της δίκης του αιώνα.
Η υπόθεση συγκεντρώνει διεθνές ενδιαφέρον.
Θα παρακολουθεί κόσμος από όλο τον κόσμο.
Σχεδόν δεν κοιμήθηκα χθες το βράδυ. Ξυπνούσα συνεχώς.
Ήταν σημαντικό για μένα να είμαι εδώ,
να δείξω αλληλεγγύη στις επιζώσες που θα καταθέσουν.
Είναι τόσο γενναίες και θαρραλέες
και υπερασπίζονται την αλήθεια τους και δεν υποχωρούν.
Αν καταδικαστεί και για τις έξι κατηγορίες εναντίον της,
κατά πάσα πιθανότητα θα πεθάνει σε μία αμερικανική φυλακή.
Οπότε, το διακύβευμα είναι τεράστιο για την Γκισλέιν Μάξγουελ.
Ήταν μια τεράστια διαδρομή που οδήγησε σε αυτήν τη στιγμή.
Οι κατηγορίες φαίνονται να είναι ολέθριες.
Κυρίες και κύριοι,
ένορκοι,
κατά τη διάρκεια της δίκης
θα μάθετε ότι η κατηγορούμενη και ο Έπσταϊν
αποπλάνησαν τα θύματά τους υποσχόμενοί τους ένα καλύτερο μέλλον.
Τελικά τις εκμεταλλεύτηκαν σεξουαλικά και άλλαξαν μια για πάντα τις ζωές τους.
Ήξερε ακριβώς τι έκανε.
Ήταν επικίνδυνη.
Παγίδευε νεαρά κορίτσια για να τα κακοποιήσει ένας θηρευτής.
Από τότε που η Εύα δελέασε τον Αδάμ με το μήλο,
οι γυναίκες κατηγορούνται για την ανάρμοστη συμπεριφορά αντρών.
Οι κατηγορίες εναντίον της Γκισλέιν είναι για αυτά που έκανε ο Έπσταϊν.
Αλλά αυτή δεν είναι ο Τζέφρι Έπσταϊν. Δεν είναι σαν τον Τζέφρι Έπσταϊν.
Στις αγορεύσεις τους,
οι συνήγοροι υπεράσπισης χρησιμοποίησαν βιβλικές αναφορές,
μίλησαν για τον Αδάμ και την Εύα
και παρουσίασαν τη Μάξγουελ ως αποδιοπομπαίο τράγο
επειδή είναι γυναίκα.
Ήταν προσβλητικό επιχείρημα.
Το να προσπαθούν να τη γλιτώσει η Μάξγουελ επειδή είναι γυναίκα
ήταν χτύπημα κάτω απ' τη ζώνη.
Μια κατήγορος της Μάξγουελ με το ψευδώνυμο "Τζέιν"
άρχισε να καταθέτει σήμερα.
Η Τζέιν επιλέχτηκε ως ένα από τα θύματα που θα καταθέσουν για πολλούς λόγους.
Ήταν πάρα πολύ νέα
όταν την προσέγγισε η Γκισλέιν Μάξγουελ.
Υπήρξε άμεση κακοποίηση, όχι μόνο αποπλάνηση,
αλλά άμεση κακοποίηση από την Γκισλέιν Μάξγουελ.
Η Τζέιν δήλωσε ότι η πρώτη της σεξουαλική επαφή με τον Έπσταϊν
έγινε στο Παλμ Μπιτς το 1994, όταν ήταν μόλις 14.
Η ιστορία της ήταν πολύ σκληρή,
επειδή περιλάμβανε πολλά κακουργήματα για μεγάλο διάστημα,
τα οποία διαπράχτηκαν κι από άλλους, όχι μόνο από τη Μάξγουελ.
Και οι δικηγόροι τής επιτέθηκαν αμείλικτα,
λόγω της προϋπηρεσίας της ως ηθοποιός.
Προσπάθησαν να το χρησιμοποιήσουν εναντίον της.
Μπορείτε να κλάψετε όποτε σας ζητηθεί;
Όχι, όχι πάντα.
Δεν δουλεύει έτσι.
Υποκρίνεστε εδώ σήμερα;
Όχι.
Η στρατηγική της υπεράσπισης βασίζεται στη μνήμη, τη χειραγώγηση και τα χρήματα.
Προσπαθούν να πουν ότι αυτοί οι μάρτυρες θέλουν να χειραγωγήσουν τους άλλους
και θέλουν μόνο να βγάλουν χρήματα και ήταν πολύ πιεστικοί.
Όταν πέθανε ο Έπσταϊν
δημιουργήθηκε ένα πρόγραμμα αποζημίωσης θυμάτων.
Κατά τη διάρκεια των καταθέσεων αποκαλύφθηκε για πρώτη φορά δημοσίως
ότι κάποιες από τις αποζημιώσεις των θυμάτων
μέσω του προγράμματος ήταν της τάξεως των εκατομμυρίων δολαρίων.
Πόσα χρήματα σας απένειμε το ταμείο;
Πέντε εκατομμύρια.
Η υπεράσπιση με εξαγρίωσε.
Η υπεράσπιση προσπάθησε να εξευτελίσει τα θύματα
και θεωρώ ότι στις μέρες μας
ο εξευτελισμός και η ενοχοποίηση θυμάτων πρέπει να σταματήσουν.
Η διαφορά είναι η νύχτα με τη μέρα, ή μάλλον η μέρα με τη νύχτα εδώ,
γιατί το πρωί μπήκα στην αίθουσα του δικαστηρίου πεπεισμένος
ότι θα πάει φυλακή για πάρα πολύ καιρό.
Αλλά όταν άρχισε η υπεράσπιση, πρέπει να ομολογήσω ότι έμεινα έκπληκτος.
Προσπαθούσα να φανταστώ την αντίδραση των ενόρκων
ακούγοντας αυτά… τα τεράστια χρηματικά ποσά.
Η Γκισλέιν Μάξγουελ πρέπει να νιώθει αρκετά καλά σε αυτό το σημείο.
Παιδιά, κάντε στην άκρη, παρακαλώ.
Χαίρομαι πολύ που παραβρέθηκα σήμερα στο δικαστήριο,
μαζί με την Ίζαμπελ,
για να υποστηρίξουμε την αδερφή μας, την Γκισλέιν.
Σε προσωπικό επίπεδο ήταν μεγάλη ανακούφιση για μένα
το ότι ήμουν κοντά της,
το ότι μπόρεσα να τη δω αυτοπροσώπως. Και το ότι μπόρεσα να της μιλήσω.
Και είναι η πρώτη φορά που μπόρεσα να της μιλήσω
εδώ και περισσότερο από 500 μέρες,
από όταν ξεκίνησε η προφυλάκισή της.
-Πώς είναι η Γκισλέιν, Κέβιν; -Τι σας είπε;
Κατανοώ γιατί τα αδέρφια της δεν παραδέχονται ότι συνέβη κάτι φρικτό.
Πώς να παραδεχτείς κάτι τέτοιο;
Προστατεύεις τα συμφέροντά σου, την οικογένειά σου.
Δεν είναι ότι βρίσκεις δικαιολογίες γι' αυτά που έγιναν,
προσπαθείς να κατανοήσεις τη δική τους οπτική.
Κάποια Χριστούγεννα, σε ένα μεγάλο σπίτι σε έναν λόφο
ζούσε ένας άντρας, η γυναίκα του και τα οχτώ παιδιά τους.
Όταν ήρθε ο Άγιος Βασίλης πέρυσι
κοιμόμουν βαθιά και έβαλε…
Πήρα την κάλτσα του μπαμπά από το δωμάτιό του,
μετά την κρέμασα στο κρεβάτι μου
και ο Άγιος Βασίλης έβαλε παιχνίδια στην κάλτσα του μπαμπά μου.
Μεγάλο κομμάτι της εικόνας του Ρόμπερτ Μάξγουελ
ήταν ότι είχε την τέλεια οικογένεια.
Κανείς δεν ήξερε ότι στην πραγματικότητα ήταν πολύ δυσλειτουργική.
Η γυναίκα του, η Μπέτι, μου είπε
ότι τα παιδιά έπρεπε να στέκονται όρθια κατά τη διάρκεια του δείπνου
και να λένε στον πατέρα τους τι είχαν κάνει εκείνη τη χρονιά
και τι ήλπιζαν να πετύχουν.
Και μετά, αν δεν του άρεσε κάτι που είχε πει κάποιος,
τους χτυπούσε με μια ζώνη.
Και μετά, αφού τους έσπαγε στο ξύλο με τη ζώνη,
έπρεπε να γράψουν ένα γράμμα ζητώντας συγγνώμη από τον πατέρα τους.
Το θυμάμαι καλά. Γνώρισα την Γκισλέιν για πρώτη φορά τον Σεπτέμβριο του 1984.
Ήταν περίπου 22 τότε.
Ήταν στο Μέγαρο Χέντινγκτον Χιλ, σε ένα συνηθισμένο κυριακάτικο γεύμα
με στελέχη που είχε καλέσει ο Ρόμπερτ.
Και προέδρευε ο Μάξγουελ,
αλλά περισσότερο σαν Ρωμαίος αυτοκράτορας ή ο Ερρίκος Η', σαν κάποιος σπουδαίος.
Αλλά γονατιστή δίπλα του ήταν η Γκισλέιν.
Και έκλαιγε,
πολύ έντονα και μελοδραματικά.
Είχε μύξες.
Το κορίτσι είχε πλαντάξει στο κλάμα,
προσπαθώντας να πείσει τον πατέρα της για κάτι.
Και την αγνοούσε.
Και αυτό συνεχίστηκε, φέρνοντας όλους τους άλλους σε αμηχανία,
αλλά όλοι αγνοούσαν εντελώς αυτό το παράξενο θέαμα.
Νομίζω ότι η Γκισλέιν αγαπούσε τον πατέρα της άνευ όρων
και ότι η θέλησή της να τον ευχαριστήσει μάλλον ήταν τεράστια κινητήρια δύναμη.
Και ίσως έδειξε στον Έπσταϊν
την ίδια αφοσίωση που είχε στον πατέρα της.
6η ΜΕΡΑ ΔΙΚΗΣ 06/12/2021
Περνάμε στη δεύτερη βδομάδα της δίκης της Μάξγουελ στο Μανχάταν.
Σήμερα καταθέτει μια άλλη γυναίκα
για τη σχέση της επί δεκαετίες με τη Μάξγουελ και τον Έπσταϊν.
Η πελάτισσά μου, η Κέιτ, θα καταθέσει με ψευδώνυμο και βρίσκεται υπό προστασία.
Η Κέιτ κακοποιήθηκε πρώτη φορά από τον Τζέφρι Έπσταϊν όταν ήταν 17.
Και κακοποιήθηκε για πάρα πολλά χρόνια.
Η Κέιτ ήταν έφηβη,
επίδοξο μοντέλο από τη Μεγάλη Βρετανία,
ταλαντούχος μουσικός,
ένα εξαιρετικό άτομο.
Έγινε δεκτή στην Οξφόρδη. Η Γκισλέιν είχε σπουδάσει εκεί.
Οπότε, από πολλές απόψεις, η Γκισλέιν ήταν όλα όσα ήθελε να γίνει η Κέιτ.
Ένα από τα πρώτα πράγματα που της είπε η Γκισλέιν
ήταν ότι το αγόρι της ήταν πολύ ισχυρός και φιλάνθρωπος
και θα τη βοηθούσε να κάνει τα πρώτα της βήματα
σε όποιον τομέα ήθελε.
Αυτό που φαινόταν να είναι μια αθώα γνωριμία με τον Τζέφρι Έπσταϊν,
σύντομα την οδήγησε στο στόμα του λύκου και επέφερε την κακοποίησή της,
χωρίς να υπάρχει κάποιος ρεαλιστικός τρόπος διαφυγής.
Έκανε σεξ μαζί σας ο Έπσταϊν κατά τη διάρκεια του μασάζ;
Ναι.
Μετά από αυτό, πού πήγατε;
Έφυγα από το δωμάτιο κι άρχισα να κατεβαίνω τις σκάλες.
Και είδατε κάποιον;
Είδα την Γκισλέιν Μάξγουελ.
Σας είπε κάτι η Μάξγουελ;
Μου είπε "Πώς πήγε;
Πέρασες καλά; Ήταν ωραία;"
Ήταν ενθουσιασμένη και χαρούμενη. Με ευχαρίστησε και πάλι.
Η στρατηγική μου για την προετοιμασία της Κέιτ ήταν απλή. Πες την αλήθεια.
Και μην ανησυχείς για τις άλλες ανοησίες
που θα ισχυριστεί η Μάξγουελ για να σε δυσφημήσει. Δεν θα πιάσει.
Καταθέσατε ότι υπήρχε μια χρονική περίοδος,
νομίζω πάνω από δέκα χρόνια, που κάνατε ναρκωτικά. Σωστά;
Ναι.
Η χρήση και η κατάχρηση αυτών των ουσιών για πάνω από μία δεκαετία
έχει επηρεάσει τη μνήμη σας. Σωστά;
Δεν έχει επηρεάσει τις αναμνήσεις που είχα πάντα.
ΔΙΚΑΣΤΗΡΙΟ ΤΩΝ ΗΝΩΜΕΝΩΝ ΠΟΛΙΤΕΙΩΝ
Είμαι περήφανος για την Κέιτ και για πολλές άλλες πελάτισσες,
θύματα και επιζώσες που ήταν πρόθυμες να μιλήσουν και για αυτές που το έκαναν…
Ήταν όπως είναι πάντα. Ένα πολύ ειλικρινές άτομο.
Νομίζω ότι η πιο σημαντική συνεισφορά
της Κέιτ στη δίκη
ήταν το ότι εξήγησε πώς η Γκισλέιν Μάξγουελ
έφερε εις πέρας τη διαδικασία αποπλάνησης
με τρόπο που διευκόλυνε τον Τζέφρι Έπσταϊν,
πώς διευκόλυνε τον συγκεκριμένο δράστη να κακοποιεί.
Υποθέτω ότι οι ένορκοι ξαφνικά σκέφτηκαν "Μια στιγμή. Τώρα καταλαβαίνω πώς συνέβη".
Επιτέλους λογοδοτεί η Γκισλέιν
και δεν πίστευα ποτέ ότι θα το δω αυτό στη ζωή μου.
Ξυπνάω κάθε μέρα στις 4:00 π.μ. για να είμαι στη δίκη.
Κάνω δύο ώρες να πάω από τη Φιλαδέλφεια στη Νέα Υόρκη.
Και κάθε μέρα φοράω ένα ζευγάρι μοκασίνια Gucci
που μου είχαν δώσει ο Τζέφρι κι η Γκισλέιν.
Και νομίζω ότι συμβολικά είναι σημαντικό
το ότι κάνω τη διαδρομή μου κάθε μέρα
φορώντας αυτά τα παπούτσια.
Αυτά είναι δώρα που μου έδωσαν η Γκισλέιν κι ο Τζέφρι
κατά τη διάρκεια των τριών ετών που είχα σχέσεις μαζί τους.
Αυτό είναι ένα φόρεμα που έβαλα σε ένα πρωτοχρονιάτικο πάρτι μαζί τους.
Το διάλεξε η Γκισλέιν.
Συνειδητοποιώ ότι κάποιοι ίσως δεν καταλάβουν
γιατί τα κράτησα όλα αυτά τόσα χρόνια,
αλλά επαληθεύουν τα όσα βίωσα.
Το να έχω αυτά τα αντικείμενα με έχει βοηθήσει να καταλάβω τι μου συνέβη
κι ήταν αναπόσπαστο κομμάτι της θεραπείας μου.
Είναι εξουθενωτικό το να ταξιδεύω για ώρες για να πάω στη δίκη.
Αλλά δεν υπάρχει τίποτα που μπορεί να με εμποδίσει
από το να πηγαίνω εκεί κάθε μέρα.
Μια ακόμη μέρα καταθέσεων στη δίκη της Μάξγουελ για σωματεμπορία.
Θα καταθέσει μία τρίτη κατήγορος σήμερα με το ψευδώνυμο Κάρολαϊν.
Η Κάρολαϊν ήταν 14 όταν φέρεται να την παγίδευσε η Μάξγουελ
για την κακοποίηση που δέχτηκε από τον Έπσταϊν για χρόνια.
Ποια είναι η τελευταία τάξη στην οποία πήγατε πριν παρατήσετε το γυμνάσιο;
Η πρώτη γυμνασίου.
Γιατί;
Επειδή η μητέρα μου ήταν αλκοολική και ναρκομανής.
Όταν ήσασταν μεταξύ 14 και 16 ετών,
πώς βγάζατε χρήματα;
Πήγαινα στο σπίτι του κυρίου Έπσταϊν κι έβγαζα χρήματα έτσι.
Είτε ήταν ένα διαμέρισμα
ή ένα αυτοκίνητο ή ένα κινητό,
τις δελέαζαν με αυτό το κίνητρο
για να τις παραπλανήσουν
και να τις κάνουν να υποκύψουν σε σεξουαλική κακοποίηση.
Κάνατε κάποια συνομιλία με τη Μάξγουελ για το στήθος σας και τους γοφούς σας;
Ήμουν πάνω, ετοίμαζα το κρεβάτι του μασάζ.
Μπήκε μέσα και άγγιξε το στήθος μου
και τους γοφούς μου και τα οπίσθιά μου
και είπε ότι είχα καταπληκτικό σώμα για τον κύριο Έπσταϊν και τους φίλους του.
Η Κάρολαϊν ταράχτηκε αρκετές φορές κατά τη διάρκεια της κατάθεσής της,
καθώς περιέγραφε την κακοποίηση,
δηλώνοντας ότι συνολικά πήγε στην έπαυλη στο Παλμ Μπιτς
πάνω από 100 φορές.
Πρόσθεσε ότι αυτό συνέβαλε σε προβλήματα ψυχικής υγείας
και εθισμού που συνεχίζονται μέχρι σήμερα.
Η ιστορία της Κάρολαϊν ήταν πολύ σκληρή.
Αλλά νομίζω ότι οι ένορκοι συνδέθηκαν μαζί της.
Ήταν δυνατή όταν είχε τον λόγο.
Δεν υποχώρησε, ακόμη κι όταν η υπεράσπιση την αμφισβήτησε.
Η στρατηγική της υπεράσπισης
ήταν να επιτεθεί στην αξιοπιστία των θυμάτων,
αλλά νομίζω ότι θα τους γυρίσει μπούμερανγκ.
10η ΜΕΡΑ ΔΙΚΗΣ 10/12/2021
Σήμερα το πρωί θα ακούσουμε
ίσως την πιο σημαντική και πειστική μάρτυρα.
Είναι μια Αμερικανίδα ονόματι Άνι Φάρμερ,
η οποία ισχυρίζεται ότι κακοποιήθηκε σεξουαλικά από τον Έπσταϊν και τη Μάξγουελ
στο ράντσο του Έπσταϊν στο Νέο Μεξικό.
Ήμουν έξω από το δικαστήριο
με τον σύζυγό μου και τη δικηγόρο μου κι η καρδιά μου κόντευε να σπάσει.
Όταν άνοιξε η πόρτα
ένας πράκτορας του FBI μου έδειξε τον δρόμο και μπήκα στο δικαστήριο.
Ήθελα να έχω οπτική επαφή με τη Μάξγουελ,
να της δείξω ότι δεν φοβάμαι και ότι είχα λόγο που ήμουν εκεί.
Άρχισα να περπατάω δίπλα στον πάγκο που καθόταν
και κοίταξα συνειδητά προς αυτήν.
Νομίζω ότι προσπάθησε να δείξει ότι είναι απασχολημένη,
κοιτώντας κάτω και παίρνοντας σημειώσεις, δεν ήθελε να έχουμε οπτική επαφή.
Όταν έκατσα στο έδρανο των μαρτύρων
ένιωθα πολύ νευρική.
Πολύ νευρική από άποψη φυσιολογίας.
Τα πόδια μου ίδρωναν απίστευτα.
Τα χέρια μου έτρεμαν.
Κοίταξα τη Σίγκριντ κι αυτή μου έκανε νόημα
με το χέρι της στην καρδιά της
και ήξερα ότι ήταν μαζί μου.
Η Άνι κρατούσε ημερολόγιο την εποχή που κακοποιήθηκε
από τη Μάξγουελ και τον Έπσταϊν.
Ως μέρος της υπόθεσης, έγινε αποδεικτικό στοιχείο στη δίκη.
Οι δικηγόροι της Μάξγουελ με έβαλαν να διαβάσω ένα κομμάτι του ημερολογίου
και συγκεκριμένα εκεί όπου αμφιταλαντευόμουν
για τη συμπεριφορά του Έπσταϊν.
"Ένα βράδυ πήγαμε σινεμά με τον Τζέφρι Έπσταϊν.
Ήταν λίγο περίεργα, από αυτά που δύσκολα εξηγούνται.
Καθόμασταν δίπλα δίπλα και μου έδωσε να κρατήσω το χέρι του.
Μετά μου χάιδεψε και έτριψε το χέρι μου και το παπούτσι/πόδι μου.
Αποφάσισα ότι δεν ήταν σημαντικό.
Απλώς θύμωσα γιατί μου έχει φερθεί πολύ καλά.
Μου πληρώνει το θερινό πρόγραμμα. Με βοηθάει με το πανεπιστήμιο".
Ως 16χρονη, προσπαθούσα να βρω δικαιολογίες,
γιατί δεν έβγαζε νόημα ότι ήταν τόσο γενναιόδωρος και καλός,
αλλά μετά με έκανε να νιώθω τόσο άβολα και παραβίαζε τα όριά μου.
Η υπεράσπιση ήθελε να χρησιμοποιήσει αυτό το σημείο
όπου το εξηγούσε στον εαυτό της λέγοντας ότι δεν ήταν και τόσο άσχημα.
Οπότε, ισχυρίστηκαν "Δεν ήταν και τόσο άσχημα, λοιπόν".
Μετά, στο πλαίσιο της αντεξέτασης,
έφεραν μια καφέ χάρτινη σακούλα με καουμπόικες μπότες,
τις μπότες που μου αγόρασαν η Μάξγουελ κι ο Έπσταϊν στο Νέο Μεξικό το 1996,
και μου ζήτησαν να τις δείξω.
Και άρχισα να συνειδητοποιώ ότι αυτό που υπαινίσσονταν ήταν
ότι επειδή είχαν χρησιμοποιηθεί αρκετά,
στην πραγματικότητα δεν ήταν πολύ ενοχλητική ανάμνηση.
Είχα φορέσει τις μπότες για να ανακτήσω αυτό το κομμάτι της ζωής μου
και να μην το αποφεύγω
ή να αγχώνομαι όταν τις βλέπω στο πίσω μέρος της ντουλάπας.
Νομίζω ότι αυτό που βρήκα πιο αηδιαστικό
ήταν το πώς οι δικηγόροι της
προσπάθησαν να ευτελίσουν και να υποβαθμίσουν τα όσα πέρασα.
Οι δικηγόροι της με ρώτησαν για ένα περιστατικό
όπου η Μάξγουελ μου έκανε μασάζ
και μου άγγιξε το στήθος.
Προσπάθησαν να αμφισβητήσουν τους όρους που χρησιμοποίησα.
Ήθελαν να πει ότι δεν ήταν οι ρώγες. Ότι ήταν το εξωτερικό τμήμα του στήθους.
Αλλά εδώ μιλάμε για ένα 16χρονο παιδί
που της τρίβει το στήθος μία ενήλικας.
Ανεξάρτητα από ποιο μέρος του στήθους ήταν.
Με εξοργίζει να βλέπω κάποιον να εξισώνει αυτά τα δύο πράγματα
και να μπερδεύει τον κόσμο για το τι είναι σεξουαλική κακοποίηση.
Ήταν μια πολύ σημαντική στιγμή,
το να κάθεται στο έδρανο, να μιλάει και να εκθέτει την αλήθεια της.
Μετά βίας είχα βγει από την αίθουσα όταν άρχισα να κλαίω.
Με πήρε αρκετή ώρα να ηρεμήσω.
Ήρθε ο σύζυγός μου, είπε ότι τα πήγα καλά και ότι τελείωσε.
Κι αυτό ήταν πραγματικά…
Ήταν τεράστια ανακούφιση.
ΑΡΧΙΖΕΙ Η ΣΥΣΚΕΨΗ ΤΩΝ ΕΝΟΡΚΩΝ 20 ΔΕΚΕΜΒΡΙΟΥ 2021
Είναι άγνωστο τι θα κάνουν οι ένορκοι.
Αλλά τώρα έχουν όλα τα στοιχεία. Ελπίζω να κάνουν το σωστό.
Ό,τι κι αν γίνει, δεν νομίζω ότι οι πελάτισσές μας
μπορούσαν να είχαν κάνει κάτι άλλο.
Είμαστε περήφανοι γι' αυτές.
Συμφωνώ με αυτό.
Η υπόθεση είναι στα χέρια των ενόρκων
κι ίσως έχουμε ετυμηγορία πριν τη μέρα των Χριστουγέννων,
που θα είναι τα 60α γενέθλια της Γκισλέιν Μάξγουελ.
Λίγο πριν τις 10:30 το πρωί
οι ένορκοι ζήτησαν είδη γραφείου, όπως χαρτάκια σημειώσεων και πίνακα.
Ζήτησαν επίσης τον ορισμό της λέξης "αποπλάνηση".
Ξέρω ότι υπάρχει εκνευρισμός που δεν έχει βγει ετυμηγορία.
Το σκέφτονται πάρα πολύ και πιστεύω
ότι η Μάξγουελ πρέπει να χαίρεται γι' αυτό.
Ελπίζαμε, φυσικά, η ετυμηγορία να βγει πολύ γρήγορα,
αλλά όσο περνούσαν οι μέρες ανησυχούσαμε ότι μπορεί να υπάρξει ασυμφωνία ενόρκων.
5η ΜΕΡΑ ΣΥΣΚΕΨΗΣ
Είμαστε σε αναμονή, ίσως έχουμε ετυμηγορία σε λίγο,
ίσως και όχι σήμερα, όμως. Ποιος ξέρει;
ΟΣΤΙΝ ΤΕΞΑΣ
29/12/2021 4:50 Μ.Μ.
Ήμουν στο σπίτι και προσπαθούσα να μην το σκέφτομαι.
Οπότε, η μητέρα μου κι εγώ αποφασίσαμε να πάμε για ψώνια.
Δεν συνειδητοποίησα ότι το είχα στο αθόρυβο
και όταν κοίταξα είδα μια αναπάντητη από τον σύζυγό μου
και ένα μήνυμα από μία άλλη επιζώσα του Έπσταϊν.
Μόλις βγήκα από την αίθουσα
για να σας περιγράψω την ατμόσφαιρα μέσα στη δικαστική αίθουσα.
Η Γκισλέιν Μάξγουελ κάθεται στον πάγκο της υπεράσπισης,
όπως έχει κάνει σε όλη τη δίκη.
Φοράει ένα μπορντό ζιβάγκο.
Η δικαστής Άλισον Νέιθαν εισήλθε στη δικαστική αίθουσα και είπε
"Έχω την ετυμηγορία".
Έτρεξα στο πάρκινγκ και κάλεσα τον σύζυγό μου,
ο οποίος ήταν στον υπολογιστή και μου διάβασε
την ετυμηγορία μόλις βγήκε.
Η Γκισλέιν Μάξγουελ κρίθηκε ένοχη για πέντε από τις έξι κατηγορίες,
συμπεριλαμβανομένης της σωματεμπορίας, της πιο βαριάς κατηγορίας.
Μόνο για αυτήν την κατηγορία μπορεί να φυλακιστεί για έως 40 χρόνια.
Άρχισα να κλαίω στο πάρκινγκ, να χοροπηδάω πάνω κάτω
και με πήρε η Σίγκριντ.
Φυσικά, τηλεφώνησα αμέσως στην Άνι
και ήταν μια απίστευτη στιγμή.
Νομίζω ότι κλάψαμε μαζί.
Ήταν πολύ συγκινητικό.
-Κέβιν, θα μιλήσεις; -Κύριε Μάξγουελ;
Η αντίδρασή σας;
Απόψε έχουμε την τελική πτώση της Γκισλέιν Μάξγουελ.
Οι ένορκοι αποφάσισαν ότι δεν παρευρισκόταν απλώς
στα σεξουαλικά εγκλήματα του Τζέφρι Έπσταϊν.
Αποφάσισαν ότι ήταν κι αυτή θηρεύτρια.
Ποια ήταν η αντίδρασή της πίσω από τις κάμερες; Ταράχτηκε;
Η αντίδραση της Γκισλέιν στην ετυμηγορία δεν μας εξέπληξε.
Δεν κατέρρευσε. Δεν έκλαψε ούτε είπε τίποτα.
Ήπιε μια γουλιά νερό, έκατσε κάτω και τίποτα άλλο.
Θα γραφτεί στα βιβλία της ιστορίας
ως μία από τις σπάνιες περιπτώσεις γυναικών θηρευτών. Είναι ασυνήθιστο.
Τι θα θυμάται ο κόσμος για αυτήν; Τον εξευτελισμό της.
Η Μάξγουελ καταδικάστηκε
για σωματεμπορία ανηλίκου,
μεταφορά ανηλίκου για την τέλεση εγκληματικών πράξεων
και τρεις κατηγορίες συνωμοσίας σχετικά με σωματεμπορία.
Δεσποινίς Μένιντζερ!
Πρέπει να κάνετε στην άκρη.
Θα υπάρξει έφεση;
Σκοπεύετε να κάνετε έφεση;
Πιστεύουμε ακράδαντα στην αθωότητα της Γκισλέιν.
Προφανώς, είμαστε πολύ απογοητευμένοι με την ετυμηγορία.
Ήδη αρχίσαμε να προετοιμάζουμε την έφεση
και είμαστε σίγουροι ότι θα δικαιωθεί.
-Να είστε όλοι υγιείς. Καλή χρονιά. -Πώς είναι η Γκισλέιν;
Με τις κατηγορίες για τις οποίες καταδικάστηκε,
μπορεί να είναι στη φυλακή για έως 65 χρόνια.
Είναι εκπληκτική ετυμηγορία για τις επιζώσες.
Δείχνει ότι οι ένορκοι τις άκουσαν,
τις πίστεψαν
και έκαναν το σωστό καταδικάζοντας τη Μάξγουελ.
Για κάποια λεπτά έκλαψα ανεξέλεγκτα. Δεν πίστευα ότι θα έρθει η μέρα…
που θα καταδικαστεί.
Ήταν ομαδική η προσπάθεια για να τη νικήσουμε.
Και χρειάστηκαν πολλά χρόνια για να αποδοθεί τελικά δικαιοσύνη.
Μία από τις πιο ευτυχισμένες μέρες της ζωής μου.
Νομίζω ότι μίλησα με πάνω από 50 πελάτες μου για την ετυμηγορία.
Και μία το έθεσε πολύ ωραία.
Είπε "Νιώθω ότι επιτέλους μας άκουσαν".
Έκτακτη είδηση από το Μπάκιγχαμ.
Λίγες βδομάδες μετά την ετυμηγορία,
η ιστορία συνεχίζεται για κάποιον που συνδέεται
με τη Μάξγουελ και τον Έπσταϊν.
Ο πρίγκιπας Άντριου κατέληξε σε διακανονισμό με την κατήγορό του
σε μία αγωγή για σεξουαλική επίθεση.
Η κα Τζιουφρέ έκανε μήνυση στον Δούκα της Υόρκης
ισχυριζόμενη ότι υπέστη τρεις σεξουαλικές επιθέσεις όταν ήταν 17.
Το ποσό το οποίο κυκλοφόρησε σήμερα
σε όλες τις εφημερίδες είναι 12 εκατομμύρια λίρες.
Ο πρίγκιπας Άντριου έκανε διακανονισμό με την Τζιουφρέ
και η βασίλισσα του αφαίρεσε τον τίτλο του.
Μια πρωτοφανής κατάσταση για τη βασιλική οικογένεια.
Είναι ο αγαπημένος γιος της βασίλισσας.
Αυτή ήταν η δημόσια εικόνα του
για όλη του τη ζωή.
Ήταν ο Αυτού Εξοχότης, ο πρίγκηπας της Αγγλίας,
και η αγωγή της Βιρτζίνια είναι σημαντική λόγω αυτού.
ΤΟ ΠΑΛΑΤΙ ΔΙΩΧΝΕΙ ΕΝΑΝ ΔΙΚΟ ΤΟΥ
Ήμουν πολύ περήφανη για τη Βιρτζίνια
που έδωσε μάχη για να λογοδοτήσει ο πρίγκιπας Άντριου.
Δεν μπορούσα να φανταστώ
ότι θα μπορούσε να το καταφέρει.
Πιστεύω ότι είναι πολύ σημαντικό για μένα
να περάσω ένα μήνυμα για το πώς υπερασπίστηκα τον εαυτό μου
και άλλες γυναίκες και κορίτσια.
-Ευχαριστώ πολύ που ήρθες. -Φυσικά.
Και για το ότι δεν φοβάμαι πια
τη Μάξγουελ ή τον Έπσταϊν και τους φίλους τους.
Κράτησαν τις μπότες μου μετά τη δίκη. Δεν ξέρω αν θα τις πάρω πίσω.
Οπότε, θα ήθελα να αγοράσω ένα ωραίο ζευγάρι μπότες.
Αυτή η εμπειρία με έκανε να συνειδητοποιήσω
ότι δεν είναι ασυνήθιστο οι θηρευτές
να έχουν καταλάβει θέσεις υψηλού κύρους
ή εξουσίας με κάποιον τρόπο.
Δεν το αναγνώριζα ως ένα συστημικό πρόβλημα.
Είδα στην ιστοσελίδα σας ότι έχετε μπότες που λέγονται "Άνι".
-Ναι. -Μπορώ να τις δοκιμάσω;
Ναι, φυσικά.
ΑΝΙ ΑΔΙΑΒΡΟΧΟ ΚΑΣΤΟΡΙ
Στον πυρήνα αυτής της ιστορίας βρίσκεται
το πώς τα χρήματα κι η εξουσία υπερισχύουν της δικαιοσύνης.
Και τώρα βλέπουμε κάτι πολύ διαφορετικό.
Κι αυτό δείχνει ότι ανεξάρτητα από τη θέση σου,
θα λογοδοτήσεις.
Όλος ο χρόνος, η ενέργεια, η προσπάθεια, οι άγρυπνες νύχτες και η μάχη άξιζαν.
Το σύστημα λειτούργησε.
Είναι ωραίες μπότες.
Πρέπει να τις πουν "Οι Μπότες της Άνι Φάρμερ".
Είναι ένα μάθημα για το ότι πρέπει να προσέχουμε τι συμβαίνει γύρω μας
και να προστατεύουμε τους ευάλωτους της κοινωνίας μας.
Τις πήρα. Έτοιμη;
Ναι. Εσύ;
-Καληνύχτα. -Καληνύχτα. Τα λέμε.
Οι καινούριες μπότες μου σηματοδοτούν μια νέα φάση της ζωής μου.
Υπήρχε σκοτάδι σχετικά με ό,τι συνέβη με τον Έπσταϊν και τη Μάξγουελ
και το αφήνω πίσω μου.
Και ελπίζω να κάνω περισσότερα
για να μοιραστώ όσα έμαθα και να συνδεθώ με άλλους.
Και κατά κάποιον τρόπο αυτές οι μπότες είναι ένα ισχυρό σύμβολο
των πρώτων μου βημάτων σε μία νέα ζωή.
ΣΤΙΣ 28 ΙΟΥΝΙΟΥ ΤΟΥ 2022 Η ΜΑΞΓΟΥΕΛ ΚΑΤΑΔΙΚΑΣΤΗΚΕ ΣΕ 20 ΧΡΟΝΙΑ ΦΥΛΑΚΙΣΗΣ.
Η ΜΑΞΓΟΥΕΛ ΚΑΙ Η ΟΙΚΟΓΕΝΕΙΑ ΤΗΣ ΑΡΝΗΘΗΚΑΝ ΝΑ ΣΥΜΜΕΤΑΣΧΟΥΝ ΣΤΟ ΝΤΟΚΙΜΑΝΤΕΡ.
ΟΙ ΔΙΚΗΓΟΡΟΙ ΤΗΣ ΕΧΟΥΝ ΚΑΤΑΘΕΣΕΙ ΕΦΕΣΗ ΚΑΤΑ ΤΗΣ ΕΤΥΜΗΓΟΡΙΑΣ.
Υποτιτλισμός: Γιάννης Μιχάλης